RIP — Eibar.ORG | Eibarko peoria\nHemen zaude: Hasiera / Blogak / Garagoittiko Orakulua / RIP\norakulua 2004/11/02 22:45\nVelkáa Lesna, 2004ko Urrillak 15, eguardixa.\nAtzo sua martxan ipini eta herrira juan ginan buelta bat egittera. Herri txikixa, ez jaukak ezer ikusgarririk, bertoko jentiaren bizimodua bakarrik. Hala, halako herrixetan egon ohi dirazen nekazal sindikatu edo kooperatiba modukuen tabernara juan ginan... Herriko taberna. Dendia eta traguak hartzeko lekua, era berian. Zeguan hotzarekin ez zeguan zerbezia hartzeko gogorik, eta kafia hartzeko barriz, beranduegi. ¿Zer orduan? Borovitxka, noski.\nIdaztiarekin bakarrik tripak nahastatzen sentitzen jittuadaz.\nVelkáa Lesna, barixakua hillak 15, eguerdi ostian.\nAurreko kapituluan bart egin genduana idazten hasi nauk, baina gogoratu besain laster sartu jatan botaguriarekin, etxetik urten eta errekondora juan bihar izan nauk txahala botatzeko. Hala egin eta gero (eta ez dok errekurtso literarixo bat), hamen nator barriro, jarraitzeko asmuarekin. Roko lotan geratu dok eta Aneren gorpuzkiñak hor dautze, egongelako soluan botata (ez gara ausartu logela "ofizialian" lo egitten, masmak dirala eta).\nEsandako moduan, herriko tabernan sartu eta hantxe jarri ginan formikazko mahai baten, trago batzu hartzeko asmuarekin. Hiru borovitxka erango genduzen eta nahikua pozik genguazen, txistiak egitten eta barrezka eten barik. Tabernan anbientia jeguan: lau bihargin lanetik urten barrixak, nekazarixak, artzainak edo basomutillak seguraski. Jantzixengaittik diñot, eta pare bat motozerra ikusten ziralako lurrian botata. Traguak juan traguak etorri, lafiatu baino gehixago egin zittuan harek, eta halako baten kantuan hasi zittuan. Noski: ordurako danok konturatuta jeguazen kanpotarrak giñala, Wyomingeko turista talde bat Ziordin besain diskretuak agertu gara eta, Velkáa Lesnako puntan, gure euskal traje errejionalarekin (mendiko botak, frakak, beroki aerodinamikuak...). Bueno, esan gura dotena zera dok, Velkáa Lesnatarrak euren herrixaz harro dagozela erakutsi biharra sentidu juela eta, badakik, kantu errejionalen fasian sartu zittuan. ¡Gu ezin kontentuago, erregular! Beti turisten eremuetatik iges ibiltzen garanondako, halako toki galdu baten herriko nekazarixen tabernan egon, eta gainera kantuan entzutia... ¡zeruan egotia dok! Halaxen ba entzutzen jarri giñan eta ordu laurdenez edo hor arittu zittuazen kantari. Gu alkar berotzen, ia botako genduan geuria be, eta bai, eta ez... azkenian Anek bertso bat bota juan; gero "Eperrak baditützü"; gero "Erribera erribera"; gero "Kattalin"... Kontuan hartuta "Kalinka" kantu hiperfamatua dala hamen ha zoramena izan zuan, hartu aulkak eta guregana etorri zittuan bata bestiaren atzetik.\nOrdutik aurrera gero eta oroitzapen lanbrotsuaguak jagozak: borovitxka errondak danondako, behin eta barriro; ugezabak tabernia itxi eta gurekin jarri; itzulpen simultaneo laukoitza (euskera, ingelesa, slovakiera standarra, "goraltsina" dialektua, eta gero alderantziz); Velkáa Lesnatarrak Ane be basarrittarra dala ulertzen dabenian, klase elkartasuna eta komunikaziño no verbala hasten dok: "membrillo bat yaz: baietz aizkorarekin hi zerramotorrarekin baino okiyo arbolak nik ebaki..." lako mezuak ondo baino hobeto ulertuarazten jetzek gure neska txarrak; Rokok eta bixok eskuak burura, bixaramonerako desapiyorako hitzordua jartzen dabenian; fase de exaltación de la amistad; kanta ta kanta; "basckicko" garala, eta ez "spanielsko"; adarjotziak horren kontura, direkziño bixetan; komunera karrerak, Brauliorekin berba egittera; laztanak eta "na zdravie" eta "prosim" eta "nec sa paátxi"... buf, urte asko baina asko dok halako mega-atxurra harrapatzen ez dotenetik.\nGaurko goizia patetikua baina patetikua izan dok. Baina atzokua ez dok egunero gertatzen.\nGabe totala dok. Egongela haundixan gagoz, estufa zeramikuaren epeletan, 25 watiotako ipurtargixaren pian. Gaur Maguras eskualde honetako Cerveny Klastor (Klaustro Gorrixa) ikusten egon gaittuk. Komentu haundi haundi baten inguruan eratutako herri bat da; komentu honek 1400 urtetik hona okupazio eta abandono fasiak pasatu dittuana. Orain museo bat dok, baina tira; ez nau asko hunkittu.\netiketak: parakaidistiarenak, slovakia


Pobreziari stop –\nKaixo guztioi. Bueltatu gara!!\nEta kurtso hasiera honetan istorio berdinak aurkitzen ditugu. Uda garaiak ez duela ezer aldatu dirudi.\nNeure hileko mamua pobrezia da. Krisialditik irten garela esaten digute, baina gure inguruan oso bestelako errealitateak ikusten ditugu: gero eta pobrezia gehiago, politika neoliberalen ondorioz. Geroz eta jende gehiagori ukatzen zaio etxebizitza, elikadura egokia, energia, umeen garapena, aisia edota kultura.\nGure instituzioek ez dute egiten euren esku dagoen guztia herritarroi kalitateko babes sozial publikoa bermatzeko, ezta pobreziaren eta bazterketa sozialaren kontra borrokatzeko ere. Bego Oleagak Suelta la Ollan esan zuen bezala “Joera da eskubideak murriztekoa, pobreziaren eta bazterketaren errealitatea lausotzea, eta gizarte laguntzak eskuratzeko bideak zailtzea”.\nEuskadin, Diru-sarrerak Bermatzeko Errenta (RGI) daukagu pobreziari aurre egiteko. Euskadin bizi diren familia guztiek, betekizun jakin batzuk betez gero, gutxieneko diru- sarrera batzuk dauzkate bermaturik. Familia baten diru sarrerak gutxieneko maila horretatik beherakoak badira, Eusko Jaurlaritzak osatu behar ditu DBEren mailaraino.\nAlderdi batzuk (PNV, PSOE, PP) betekizun horiek gogortzea proposatu dute Parlamentuan, diru sarrera horiek jasotzeko oztopo berriak jartzen. Total, pobrezia gure artean indartzeko. Horrela agian lan prekarioak eta miserableak onartuko ditugu; eta eskertu, gainera.\nHauteskundeak gertuago direnean etorriko dira betikoak, betiko astakeriak esaten RGI-ren aurka: etorkinak bakarrik jasotzen dutela, alferkeria indartzeko besterik ez dela… DBE akatu behar dela ez esateko, baina esan guraz.\nBeste aldetik, erakunde eta sindikatu batzut beste bide bat proposatu dute: pobreziari aurre egiteko, onartu dezagun RGI berri bat, jasotzeko gutxieneko adina 23 urtetik 18 urtetara jaisten, DBEaren zenbatekoa handitzen, larrialdi sozialeko laguntzak edota alokairu etxea eskuratzeko eskubide subjetiboak izaten…\nAlternatiba sozial hau bultzateko eta zabaltzeko “Kalitatezko Babes Sistema Publiko eta Sozial Baten Aldeko” HEL (Herri Ekimen Legegilea) bat prestatu dute. Pobreziari aurka egin nahi badiozu, sinatu lehenbailehen. Sindikatuetan, elkarte batzuetan eta Hala Bedi Irratian bertan dauzkazu sinatzeko orrialdeak, hala nahiko bazenu.\nAnimatu zaitez. Ez da denbora asko geratzen eta.\ndirulaguntzak, krisia, langileria, Pobrezia, Pobreziari stop, RGI\n4 pentsamendu “Pobreziari stop”-ri buruz\nHego 2018-09-14 19:22\nNola ez da txirotasuna handituko mundu osoko txiroak ekartzen ari badira…\nZuhaitz Ordoki 2018-09-15 10:53\nEuskal langileon miseriak, beraz, ez dira lan erreforma sustatu duten euskal-frantziar-espainiar enpresarien erantzunkizuna; kostaldean etxebizitzaren prezioa ezinezko bilakatzen ari diren espekulatzaileena; Bilbon bizi eta auzo batekoen edo bestekoen bizi itxaropenak hamar urteko tartea izatearen atzean dauden arrazoiak.\nHemengo txirotasuna da beste nonbaitetik datozen txiroen errua… Eta han txiroak izatearen erantzunkizuna da… Chavezena, Bildurena eta feministena?\nInoiz emigratu behar ez izatea opa dizut, benetan; eta egunean batean, tamalez, tokatuko balitzaizu, zoazen tokian zu bezalako jenderik ez topatzea.\nEgia 2018-09-15 12:54\nEzkerrari pobrezia egotea interesatzen zaio. Bere protestak justifikatu nahi ditu.\nMunduko pobreak ekarriz, pobre gehiago edukiko ditugu. 2+2=4 den bezala.\nMikelats 2018-09-15 14:24\nUste dut denok ados gaudela jendearen bizitzetan segurtasun eta bizi maila jakin bat edukitzea eskubidea dela adierazterakoan. Hori nola lortu da afera. DBEa sistemaren partxe eskas bat besterik ez da, bide batez.\nEHko Eskubide Sozialen Kartak proposatzen dituen neurriak oso justuak iduri daitezke, baina egungo sistema ekonomiko eta burujabetza politiko mailarekin abian jartzeko ezinezkoak dira. Horretarako politikak ekonomia maneiatu beharko luke, eta ez alderantziz horaintxe bertan den bezala. Nazionalizazioak, erregulazio gogorrak eta merkatuaren antolaketa. Eta denok dakigu norabide honetan doan gobernu plan bat martxan jartzean burgesia globalistak trikimailu guztiak erabiliko dituela gobernu hori bera pikutara bidaltzeko, biolentzia erabiliz behar izanez gero. Adibideak sobera, Txiletik hasita Burkina Fasoraino.\nGero aipatu beharra dago intentzio on guzti hauek errealitatean bateraezinak direla posmodernismoaren ero-haizeekin, genero-ideologia, mugen irekiera edo kultur-aniztasunarekin, adibide batzuk jartzearren. Ezkerrak ez daki haizeak nondik jotzen duen eta bere hilobia zulatzen ari da. Ederra datorkigu


HASIERA - ITASUA · Ibilgailuen IAT Ikuskapen Teknikoa\nGidatu zuhurtasunez! Kontsumitu gutxiago! Izan IAT beti egunean Gidatu zuhurtasunez! Kontsumitu gutxiago! Izan IAT beti egunean Gidatu zuhurtasunez! Kontsumitu gutxiago! Izan IAT beti egunean\nGure IAT zerbitzuguneen irekitze ordutegiez informa zaitez eta kontsultatu itzazu gure kontaktu zenbakiak edozein zalantza izatekotan.\nIlara luzeak saihestu itzazu gure IAT zerbitzuguneetan; erreserbatu ezazu zure hitzordua etxetik eroso. Aukeratu ezazu hobeto datorkizun data eta ordua!\nITASUAn azaltzen dizugu zertan datzan IAT prozesua, azterketa azkar eta eroso pasa dezazun gure IAT zerbitzuguneetara heltzen zarenean.\nEzagutu itzazu gure IAT zerbitzuguneak eskaintzen dituen zerbitzu guztiak.\nJar zaitez gurekin kontaktuan edozein zalantza izatekotan.\nEspainian matrikulatutako ibilgailu guztiak, salbuespenak salbu, eguneko arauek ezartzen duten aldizkako azterketa sistemaren menpe daude.\nIAT zerbitzuguneetan, eta bereziki, gure IAT JUNDIZ eta BERGARA zerbitzuguneetan, edozeinek egin diezaioke bere ibilgailuari Borondatezko Azterketa Tekniko bat.\nA.T. TXARTELAREN KOPIA\nGure IAT zerbitzuguneetan eskura izango duzu azterketa teknikoaren txartelaren kopia zerbitzua gaur egun indarrean dagoen arautegiaren arabera.\nMatrikula aldaketa egiteko Administrazio eskudunak (baimena duen I.A.T. zerbitzuguneak) jaulkitako Azterketa Teknikoaren Txartela erakutsi behar da.\nAZTERKETA ZERBITZU ALDAKETAGATIK\nIbilgailuaren erabilera aldatzeko, azterketa bat egin beharko da, I.A.T. txartelean erabilera berria eta azterketa berriaren data zehaztuz aldizkakotasun berriaren arabera.\nGarrantzizko Erreformak banan-banakoak (ibilgailu bakar bati egiten zaio) eta orokorrak (ibilgailu bat baino gehiagori egiten zaio) izan daitezke.\n2042/1994 Errege-dekretuak 6. Artikuluan 5. Atalean gehitu zuen berrikuntza garrantzitsu bat istripua pairatu duten ibilgailuen azterketa teknikoan.\nESKOLA ETA ADIN TXIKIKOEN GARRAIOA\nAldizkako azterketak askoz zorrotzagoak izaten dira.\nTaximetroen azterketa egiteko, interesdunak atal honetan azaltzen ditugun pausuak jarraitu behar ditu.\nITASUAn ardura handia dugu kalitatea eta segurtasunari dagokionez. Horregatik, egunero lan egiten dugu gure prozesu guztiek kalitate eredu altuenak betetzen dutela ziurtatzeko.\nEgiaztatze-erakundeen ziurtagiriak ditugu eta hauek gure zerbitzuen kalitatea bermatzen dute. Gainera, kalitate ereduak egunero betetzen direla ziurtatzeaz arduratzen den lantalde oso gaitua dugu. Segurtasuna gure lehentasuna da.\nZer aztertzen da IAT-an?\nIbilgailuen ezaugarri teknikoak istripuak gertatzeko arriskua saihesteko eta kutsadura emisioak kontrolatzeko, errepide-segurtasuna handitzen eta ingurunea babesten lagunduz.\nZein dokumentu gorde behar ditut nire ibilgailuan?\nEmaitza aldekoa bada, azterketaren txostenaren kopia emaitzarekin eta haizetakoan jarri behar den itsasgarria jakitera emateko gure ibilgailuak IATa gainditu duela.\nZer egin dezaket emaitza kontrakoa bada?\nAzterketa teknikoa kontrakoa bada, IAT zerbitzuguneak bi hilabete emango dizkio titularrari aurkitutako akatsak konpontzeko, berriro zerbitzugune berdinera eramateko (autonomia erkidegoko organo eskudunak beste zerbitzugunera eramateko baimena ematen ez badu) eta akatsak konpondu direla ziurtatzen duen aldeko txostena lortu ahal izateko.\nTitularra ibilgailuaren konponketaren arduraduna izango da eta gailua errepide-publikoetatik gidatua izateko gaitasunik gabe geratuko da, tailerrera eraman edo horren egoera araupetu eta IAT zerbitzugunera beste azterketa bat egiteko berriro eramaten denean izan ezik.\nZer da hutsegite arina?\nIbilgailua hurrengo IATa pasatu arte normaltasun osoz gidatzea ahalbidetzen duen hutsegite bat zeinaren konponketa aholkatzen den.\nZein dokumentazio eraman behar dut aldizkako IATa egiteko?\nAzterketa teknikoaren txartela\nNoiz iraungitzen da azterketa?\nHURRENGO ATALEAN ikus dezakezu noiz arte balio duen duen zure IATa ibilgailu motaren arabera.


Nafarroako zortzi finalistak, beren «onena emateko gogoz» | Kultura | Berria\nNafarroako zortzi finalistak, beren «onena emateko gogoz»\nAzaroaren 28an izango da Nafarroako Bertsolari Txapelketako finala, Anaitasunan. Estitxu Arozena Albizuk jantziko dio txapela irabazleari.\nNafarroako Bertsolari Txapelketa jokatuko duten zortzi bertsolariak, gaur, Anaitasunan. Iñigo Uriz / Foku Tamaina handiagoan ikusi\nHelmugara iritsi da 2021eko Nafarroako Bertsolari Txapelketa. Izaban hasi zuen bidea, urrian, eta Tafalla, Zangoza, Doneztebe, Altsasu, Berriozar eta Leitzatik igaro ondoren, Iruñean amaituko da, hilaren 28an, igandearekin. Anaitasuna kiroldegian egingo dute finala, eta han elkartu dira gaur oholtzara igoko diren zortzi bertsolariak, Bertsozale Elkarteko ordezkariekin batera. Kantuan arituko dira Eneko Fernandez Maritxalar (Lesaka, 1977), Eneko Lazkoz Martinez (Etxarri-Aranatz, 1983), Joanes Illarregi Marzol (Leitza, 1999), Josu Sanjurjo Altzuri (Lesaka, 1993), Julio Soto Ezkurdia (Iruñea, 1987), Saioa Alkaiza Guallar (Iruñea, 1991), Xabat Illarregi Marzol (Leitza, 2001) eta Xabier Silveira Etxeberria (Lesaka, 1976). Haietako bati jantziko dio txapela Estitxu Arozena Albizuk (Mutriku, Gipuzkoa, 1975).\n«Bultzada eta aldarri». Aurtengo txapelketa hori izatea nahi zuten antolatzaileek, eta asmo berarekin helduko dira finalera, Alaitz Rekondo Ferrero Bertsozale Elkarteko lehendakariak adierazi duenez: «Izan dadila bultzada eta aldarri, bertsogintzaren eta kulturaren defentsan». Nabarmendu duenez, bi hilabeteotan herrialdeko bazter ugaritara eraman ditu txapelketak kultur sorkuntza, bertsolaritza eta euskara, eta orotara 1.600 lagunek egin dute bat egitasmoarekin. «Nafarroako bertsolaritza sendo, osasuntsu eta aniztasunez agertu da plazara». Lehiatik harago, «gozamenerako iturri» izan dadila eskatu du: «Izan dadila festa kolektibo handia».\nFinalean arituko diren bertsolarien artean, bi lehen aldiz izango dira final batean: Sanjurjo eta Alkaiza. Final gehienetan aritutakoa Silveira da, hamaseigarrena izango baitu; Sotok, hamargarrena; Lazkozek, zazpigarrena; Fernandezek, bosgarrena; eta Joanes eta Xabat Illarregik, berriz, bigarrena.\nFinalisten artean badira txapela jantzi duten bi bertsolari ere: Soto da egungo txapelduna, eta bost aldiz irabazitakoa da: 2010ean, 2011n, 2015ean, 2017an eta 2019ean. Silveirak, berriz, zazpi aldiz irabazi du, 1997an, 2004an, 2005ean, 2006an, 2007an eta 2013an. «Finalak, beraz, era guztietako ibilbideak eta kantaerak bilduko ditu oholtza berean», laburbildu du Ander Perez Argote Nafarroako Bertsozale Elkarteko koordinatzaileak.\nBertsolariak, oro har, finalaz gozatzeko gogoz heldu dira azken txanpara; baina, aldi berean, beren onena emateko gogoz. Alkaiza eta Sanjurjorentzat esperientzia berria da. Alkaiza «ilusio handiz» iritsiko da finalera: izan ere, azken hiru txapelketetan finalaren atarian gelditu zen, eta aitortu du «arantzatxoa» bazuela. Behin honaino helduta, ziurtatu du ez duela txikikerietan aritu nahi. Sanjurjok, berriz, aitortu du finalerako txartela zuela esan ziotenean «urduri» sentitu zela; orain, ordea, kontzentratzen saiatzen ari da, «denen artean zerbait polita uzteko».\nBeste muturrean, esperientzia luzea dutenen artean, Sotok ohartarazi du orain artekoak ez duela askorik balio finalean, egun horretan «zerotik» hasten direlako: «Alanbre gainetik pasatu behar da, eta inoiz baino estuago da. Ea orain arte egindakoak laguntzen duen alanbrearen beste aldera iristeko». Bide beretik, Lazkozek esan du esperientzia izateak ez duela errazago egiten, eta aukera aprobetxatzeko modurik onena bertsotan disfrutatzea dela: «Horretan saiatuko gara, bertso bakoitza inoiz kantatu dugun onena izan dadin».\nFernandezentzat «bide baten saria eta egindako lanaren aitortza» da finalean egotea: «Denok dakigu zer den finala, eta denok nahi dugu egon oholtza horretan; zorionez, gu gara, eta ea denon artean final ederra egiten dugun».\nJoanes Illarregik esan du sentsazio onarekin aritu dela orain arte, eta aurreko txapelketan baino gusturago gelditu dela «jarrera eta emozio aldetik». Bera ere «ahalik eta saiorik politena» egiten ahaleginduko da. Xabat Illarregi ere gustura aritu da orain arte txapelketako saioetan, batez ere bigarrenean, eta final polita gera daitekeela uste du. «Baina milagrorik egiterik ez dago», gaineratu du.\nSilveirak, berriz, esplikatzen zailak diren sentsazioak dituela adierazi du: «Sentsazio arraroegiak».\nEstitxu Arozena Albizuk jantziko dio txapela irabazleari. Txapela irabazi zuen lehen emakumea izan zen, 1995ean, eta, iaz 25 urte bete zirenez, Nafarroako Bertsozale Elkarteak omenaldia egin nahi zion. Orain, txapela jartzeko aukera emanez, «urte luzez Nafarroako bertsolaritzaren alde egindako lan guztia» eskertu nahi dio elkarteak.\nOsasun neurriei so\nSarrerak salgai daude www.bertsosarrerak.eus atarian, finalaren eguneko 15:00ak bitarte. Ordu horretatik aurrera, Anaitasunako txarteldegian eskuratu ahal izango dira. Ateak 15:00etan irekiko dituzte, eta Nafarroako Bertsozale Elkarteak garaiz joateko deia egin du, pilaketak saihesteko. Koordinatzaileak gogorarazi du osasun neurri guztiak bete behar direla, eta eskatu du isilik egoteko, bertsolarien lana errespetatzeko.\nEgungo osasun egoera zalantzazkoa dela aintzat hartuta, Perezek esan du ez dakitela moldaketarik egin beharko ote duten, baina ziurtatu du ezartzen dituzten neurri guztiak beteko dituztela, orain arte egin duten bezala.


Parte-hartzaileak - Crea Salud Farmamundi\nErizaintzan lizentziaduna, eta osasun komunitarioan espezializatua.\nAMC elkarteko teknikaria 2011. urtetik, psikologiako ikasketak hasi zituenetik.\nOsasun-arloko liderra eta Nora Atorga Emakumeen Sareko eragilea.\nAMC elkarteko eragilea; gaztelania, ingeles kreolea eta miskitoa ezagutzen ditu.\nNekazaria eta giza eskubideen arloko eragile boluntarioa Alamikanban komunitatean.\nIrakasle boluntarioa hasierako hezkuntzan, Ladrikula komunitateko eskolaurrean.\npsikologoa lanbidez, baina etxeko langile gisa eta zainketa-lanetan aritzen da Euskadin. Gainera, Nahuatl Elkarteko koordinatzailea da, eta emakume nikaraguarren bozeramailea Euskadin.\nsoziologoa eta erizaina da, eta bere lana eta familia Nahuatl Elkarteko lehendakari gisa dituen zereginekin uztartzen ditu.\nEuskadin Nikaraguako kultura mantentzeko eta sustatzeko erreferentea da; Nahuatl Elkarteak Leonen, Nikaraguan, garatzen dituen lankidetza-proiektuak gidatzen ditu hemendik.\nzaintza-lanetan eta etxeko langile gisa lan egiten du, eta zainketen sektoreko profesional bihurtzeko ikasten ari da.\nkazetaria da lanbidez, eta etxeko langile gisa eta zaintza-lanetan lan egiten du. Indartsua eta ahaldundua, Nahuatl Elkartean aktiboki hartzen du parte.\nNikaraguatik alde egin zuen, bere seme-alabei ikasteko aukera bat emateko. Etxeko langile gisa eta zaintza-lanetan egiten du lan.\nAMCko teknikaria da Matagalpan, eta Gizarte Langintzako ikasketak ditu.\nerizain profesionala da, Komunitateko Erizaintzan lizentziaduna, eta AMCko teknikaria da RACSen.\nbasogintzako ingeniaria da lanbidez, eta Prinzapolka ibaiaren eskualdean lan egiten du teknikari gisa.\nerizain profesionala da, eta AMCko teknikari gisa dihardu, RACCNeko Waspam-Río Coco eremuan.


ITPk planta bat zabaldu du Derion | Ekonomia | Berria\nITPk planta bat zabaldu du Derion\nEspainiako armadaren hegazkinen motorren hornitzaile nagusia da, eta horien zaintza lanaz arduratzen da. Iñigo Urkullu Jaurlaritzako lehendakaria eta Josep Pique ITPko presidentea izan dira ekitaldian.\nJosep Pique ITPko presidentea eta Iñigo Urkullu Eusko Jaurlaritzako lehendakaria,enpresako langile batzuekin hizketan / Jon Bernardez (Foku)\n2019ko azaroak 13 16:07\nITP Aero enpresak 30 urte egin ditu, eta planta bat zabaldu du Bizkaiko Parke Teknologikoan, Derion. Jakinarazi dutenez, 14 milioi euroko kostua izango du azpiegitura berri horrek, eta hirurogei lanpostu sortuko dituzte. Guztira, 160 behargin arituko dira, enpresak hara eramango baititu Ugaldegurengo industrialdean (Zamudio, Bizkaia) duen plantako langileak.\nEkitaldian izan dira Iñigo Urkullu Eusko Jaurlaritzako lehendakaria eta Josep Pique ITPko presidentea —Espainiako Gobernuko ministro izandakoa, Jose Maria Aznarrekin (PP)— eta Carlos Alzola zuzendari nagusia.\nHegazkin motorrak eta horientzako osagaiak produzitzen ditu. Alor horretan, “munduko bederatzigarren enpresa” da, ITPk ohar batean azaldu duenez. Iaz, 880 milioi euroko fakturazioa izan zuen, eta 69 milioi euroren irabaziak izan zituen.\nEnpresaren salmenten %67k aeronautika zibilarekin daukate lotura, eta %18k, militarrarekin. Irabazien gainerako %15ak, mantentze lanekin eta laguntza teknikoarekin. Espainiako armadaren hegazkinen motorren hornitzaile nagusia da, eta horien zaintza lanaz arduratzen da.\n1989. urtean sortu zuten ITP Aero, Eusko Jaurlaritzaren eta Espainiako Gobernuaren, eta Euskal Herriko Sener ingeniaritza enpresaren babesarekin, besteak beste. Eurofighter Typhoon gerra hegazkinaren motorra garatzeko nazioarteko programa baten harira sortu zuten. Hasierako akziodunen artean, Erresuma Batuko Rolls-Royce multinazionala geratzen da soilik.\nAzkenengo urteetan, Mexikoko Queretaro hirian duen planta handitu du, eta Derioko lantegi berria sortu. Azkenengo horretan, motorretarako osagai batzuk produzituko ditu, eta, bereziki, motorren arkitekturarekin lotutako ingeniaritza lanak garatuko. Horretarako, teknologia propio bat garatu du: propultsio hibrido-elektrikoa duten hegazkinen motorrek izango dute lehentasuna, Carlos Alzola ITPko zuzendari nagusiak azaldu duenez . «Datozen urteetan, abiazio eraginkor eta iraunkor baten alde lan egingo dugu».\nInaugurazio ekitaldian, Urkullu lehendakariak azpimarratu du aeronautikaren industria aldaketa garai batean dagoela, «trantsizio teknologikoak, energetikoak eta ingurumenekoak» baldintzatua. Aldaketa horiei aurre egiteko deia egin die alor horretako enpresei, «motor eraginkorragoen eta garbiagoen, arinagoen eta isilagoen alde apustu egiteko».\nLehendakariak adierazi du Jaurlaritzak 2020. urterako aurreikusia duela 253 milioi euroko inbertsioa egitea 4.0 industriarako, enpresa txikietan eta ertainetan, eta 22 milioikoa Parke Teknologikoetan.


PSE-EEk posta bidezko botoa emateko bulegoa ireki du kale Nagusian : Bidasoko Hitza\nPSE-EEk posta bidezko botoa emateko bulegoa zabaldu du kale Nagusiko herriko etxean\nDatorren apirilaren 5ean hauteslekura joateko aukerarik ez dutenei laguntza emateko zerbitzua abian jartzea erabaki du talde sozialistak.\nApirilaren 5eko Eusko Legebiltzarrerako hauteskundeetarako posta bidezko botoa errazteko bulegoa martxan jarri du Hondarribiko PSE-EEren Udal Taldeak. Kale Nagusian kokatutako herriko etxean bertan emango dute sozialistek zerbitzu hori, gaur hasi eta martxoaren 26ra bitartean, 11:00etatik 12:00etara eta 17:00etatik 19:00etara.\nHorrez gain, gaixo dauden herritarrei notario aurrean eman dezaketela botoa etxetik bertatik gogorarazi diete, eta kasu horretan ere herriko etxeak zerbitzua eskaintzen duela jakinarazi dute. Informazio gehiago eskuratu nahi duten lagunek 943646451 telefono zenbakira dei dezakete.


Irekia Eusko Jaurlaritza - Gobierno Vasco :: Alokairua bultzatzeko laguntzak eta neurriak arautuko dituen dekretu-proiektua. Aurretiazko kontsulta publikoa.\nAlokairua bultzatzeko laguntzak eta neurriak…\n* Ekimen arauemaile honekin konpondu nahi diren arazoak.\nBabes publikoko etxebizitzak sustatzeko laguntzei eta alokairua bultzatzeko neurriei buruzko 2008ko azaroaren 27ko Agindua eguneratu nahi da, Etxebizitzaren Legeari (ekainaren 18ko 3/2015 Legea) jarraikiz. Hain zuzen, lege horrek bere 9.4 artikuluan ezartzen du arlo horretan eskumena duten administrazioek erabilgarri dauden etxebizitza-baliabideak, lehentasunez, egoera txarrenean dauden kolektiboentzako alokairuko etxebizitzak sustatzera bideratuko dituztela.\n* Onartzeko premia eta egokiera.\nAlokairua babesteko eta bultzatzeko agindu berri bat onartzeko premia eta egokiera Etxebizitzaren Legeak (ekainaren 18ko 3/2015 Legea) ezartzen du; izan ere, Lege horren arabera, besteak beste, etxebizitza-baliabideen % 80, birgaitzera bideratutako baliabideak salbuetsita, alokatze-politiketara bideratuko da eta babes publikoko araubidean eraikitakoaren bolumena ez da ehuneko hori baino txikiagoa izango. Alabaina, Legearen azken xedapenetatik laugarrenean ezartzen denari jarraikiz, ehuneko hori % 100eraino handituko legea argitaratu eta hurrengo bost urteetan (Legea 2015eko ekainaren 26ko EHAAn argitaratu zen).\nBestetik, Eusko Jaurlaritzaren Ingurumen, Lurralde Plangintza eta Etxebizitza Sailaren 2018-2020 aldirako Etxebizitzaren Gida Planak, zeina etxebizitzaren arloko politiken gidalerroa eta orientabidea baita Etxebizitzaren Legearen arabera, alokairuko etxebizitzak sustatzearen alde egiten du.\n* Egin nahi dugun arau-proiektuaren helburuak.\nAlokairua babesteko eta bultzatzeko ekintzak arautzea, alokairuko etxebizitzen parkea areagotuz. Horrez gain, zuzkidura-bizitoki berrien eraikuntza bultzatuko da, etxebizitza pribatuen mobilizazioa sustatuko da alokairu babestu gisa erabiltzeko eta etxebizitza eskuratzeko formula berriak bultzatuko dira, hala nola CO-HOUSING programa eta erabilera-lagapenerako kooperatibak.


Boterea eta matxismoa • ZUZEU\nBoterea eta matxismoa\nBoterea eta matxismoa –\nEz ditut boterearen pasioak arbuiatzen. Arrak, bizitzaren bigarren garaiko osagarriak izan arren, beharrezkoak dira, baita haien pasioak ere. Haien mugak, halere, ezagutu behar ditugu. Izan ere, pasio horien korronte bizian arretarik gabe sartuz gero, jarrera eta ohitura matxistak nahitaez areagotuko dira. Botere feminista aldarrikatzea zilegi eta beharrezkoa da, baina boterearen egitura biologiko eta antropologikoa kontuan hartu gabe, boterearen lakioan eroriko dira emakume horiek.\nEmakumeak kontraesan batek harrapaturik daudela dirudi. Alde batetik, emakumeek boterea eskuratu behar dute, hau da, botere eremuan gizonezkoak bezain protagonistak izan behar dute; bestetik, botereak gizonezko pasioak bultzatzen ditu. Hala bada, boterea bilatuz gero, gizonezko pasioak — oldarra, hierarkia, jabetza — bultzatuko lituzkete emakume ausarta horiek. Emakumezko pasioak — bakea, berdintasuna, elkar laguntza — babesteko, ginezeoan geratzera kondenatuta daudela lirudike.\nLehentasunean dago gakoa. Matxista izatea ez da botere pasioak izatea; botere pasioak lehenestea baizik. Botere pasioak lehenesteak, bai, nahitaez gizonezko pasioak bultzatu eta goresten ditu. Botere pasioak lehenesteak, aldiz, emakumeen pasioak azpiratu eta baztertzen ditu. Hor dago emakumeen (eta euskaldunen) erronka. Boterea eskuratu behar dute, baina boterea lehenetsi gabe.\nZer esan Lagarde andrea bezalako feministei buruz? Haiek lortzen duten botereak emakumeen askapena ekarriko al du? Galdera bera egin liteke boterea itsu-itsu bilatzen duten feminista erradikalei buruz. «Botere» hitza ezpainetan dute beti feminista sutsu horiek. «Gora borroka feminista» oihu egiten dute. Baina borroka horrek gizon iraultzaileen «betiko borroka» gehiegi gogorarazten du. Boterea ez da neutroa, maskulinoa da berez; eta «betiko borroka», matxista. Feminista horiek, ezkertiarrak izan arren, Lagarde eta halako emakume boteretsuak bezala, «zakilaren inbidiak» bultzaturik daudela dirudi.\nFeministen atxikimendua eta karra bikainak izan dira, baina lorturiko fruituak gazi-gozoak. «Etsaiarentzat lan egiten ari gara?», galdetzen dute kritikoenek. «Aldapan gora eta guztien aurka boterea eskuratuz gero, azkenean emakumeen kontra bihurtzen da botere hori».\nEmakumeek nahiz euskaldunok boterea eskuratu behar dugu. Baina, litekeena al da boterea gutiziatu eta eskuratzea haren lakioetan erori gabe?


Ekimena 1. Lehendakaritzarekin elkarlanean, plangintza ekonomiko eta estrategikoa garatzea herrialdeerronka handiei eta hiru trantsizio globalei aurre egiteko: energia-ingurumen trantsizioa; trantsizio teknologiko-digitala eta trantsizio sanitario-soziala. - Gobernu Programa\nXII. legegintzaldian Jaurlaritzaren ekintza antolatuko duen plangintza estrategikoa onartzea. Onartutako akordioak 16 plan estrategiko jasotzen ditu guztira, eta horiek osatzen dute Jaurlaritzak euskal gizartearen aurrean hartutako konpromisoen muinik garrantzitsuena. Konpromiso horiek Gobernu Programan zehaztutako lau ardatzekin identifikatzen dira: oparotasuna/Pertsonak/Planeta/Autogobernua. Era berean, bat datoz Nazio Batuen Garapen Iraunkorreko 17 Helburuekin eta Europar Batasunak Europa berdeagoa, digitalagoa eta inklusiboagoa eraikitzeko duen estrategiarekin\n2021/03/10 Lehendakaria buru dela bildu zen Berpiztuko Kontseilu Errektorea (2020-2024 Euskadiko Ekonomia eta Enplegua Suspertzeko Programa): 180 milioi eurotik gorako plan berezi bat abian jarriko dela iragarri zen, eskualde behartsuei edo lehentasunezko arreta-eremuei bultzada emateko. Halaber, jakinarazi zen 2021ean, Berpiztu Programaren bidez, 22.000 enplegu baino gehiago sortzea aurreikusi dela.\n2021/05/11 Finantza eta Aurrekontuetako sailburuordeak bide telematikoz parte hartzen du, beste autonomia-erkidego batzuekin batera herri-administrazioaren digitalizazioari buruzko jardunaldi batean. Besteak beste, bat gatoz Euskadiko sektore publikoak bilakaera etengabea duela 2025eko Euskadiko Eraldaketa Digitalaren Estrategiaren esparruan. Estrategia hori, 1.400 milioi euroko inbertsioarekin, gizarte osoan eragina izango duen gako kolektiboan pentsatuta dago.


Perretxikoak - - Alea.eus\nEduardo Arriolabengoa 2020-10-26 14:17\nKontua da begirada non jartzen den, zein den helburu nagusia, zein basora hurbiltzeko jarrera eta joera\nBadira egun batzuk Gorbeia inguruko bide bazterrak kotxez beteta ikusten ari naizela: perretxiko garaia heldu den seinale. Ez du euririk egin irailean, eta urriko eguraldi euritsuek eta epelek ekarri dituzte perretxikoak.\nHandia da perretxiko zaletasuna Euskal Herrian. Botak jantzi, makila eta saskia hartu, eta basora. Ehunka lagun Arabako mendietan, Bizkaitik eta Gipuzkoatik etorritakoak asko, pagadiak, pinudiak eta hariztiak zapaltzeko prest, gibelurdinen edo onddo-beltzen bila aritzeko. Araban "perretxikoa" deitzen diogun espeziea, San Prudentzio eguna ospatzeko janari berezkoa, ziza deitzen diote Gipuzkoan edo Bizkaian, eta, Arabako setak Gipuzkoako eta Bizkaiko perretxikoak dira. Hala ere, mikologo batentzat denak dira fungi erreinuaren izakiak, eta, beraz, lizunak, legamiak eta perretxikoak onddoak dira.\nEzagunak dira perretxikoen onura gastronomikoak zein nutrizionalak: Ca, K, P, Mg, Zn eta Cu mineralen iturri, B2, B3 eta B9 bitaminen hornitzaile emankorrak, zapore berezien emaileak.\nMikroskopioa asmatu zen arte, XVIII. mendean, ikusten ziren onddoak ezagutzen ziren bakarrik, eta gaur egun 1,5 miloi espezie ezberdin daudela uste da. Badu, bada, mikologiak non landu.\nHiru taldetan sailka genitzake perretxikozaleak: gastronomoak, artistak eta mikologoak. Perretxikozale gastronomoen helburua ahalik eta ale jangarri gehien biltzea da. Beraien kode taxonomikoa nahiko sinplea da, bi espezietan banatzen baitira perretxikoak: jatekoak direnak eta jateko gai ez direnak. Lehenengo kasuan egiten diren berezitasunak kalitatearekin dute lotura: onddo beltza edo gibelurdina kategoria handiko perretxikoak omen dira, eta, ordea, esnegorria ez horrenbestekoa. GPS gailua gero eta gehiago erabiliko dute gastronomoek aleak bildu dituzten lekuen koordenadak gordetzeko, hurrengo urtean, ahalegin handirik egin gabe, markatutako lekuetara zuzenean joateko. Prest daude ehunka kilometro kotxez egiteko, Soria aldera izan edo Galiziara, perretxikoz betetako otarrak ekartzeko bueltan, eta edonori harrotasunez erakutsiko diote lortutako uzta. Harrapakariak dira maiz, eta, horrelakoetan, ez dute naturarekiko errespetuz jokatzen. Liburuetara jotzekotan, perretxikoekin egindako errezeten bila joateko izango da, eta soziedadean bilduko dira lagunartean jasotako uzta dastatzeko. Perretxikoekin osatutako pintxo txapelketak antolatzea gustuko dute eta, tabernaz taberna ibiliko dira zein izan den pintxorik onena eztabaidan.\nArtista beste begirada batekin doa basora. Boletus edulis onddo batekin topo egiten badu, ez dio biltzeari uko egingo, baina, jaso aurretik, aurrean duen izakiaren edertasunaz disfrutatuko du eta argazkiren bat aterako dio onddoa saskiratu aurretik. Basoaren koloreez gozatu, orbelaren gainetik ibiltzean jotzen duen musika entzun, isiltasunaren soinua hauteman, errekatxoaren marmara lasaigarria: inguru misteriotsuaren xarmak erakartzen du artista perretxikozalea. Argazki kamara izango da erabiliko duen labanarik preziatuena, eta ordu batzuk gora eta behera egin ondoren, nahiz eta otarra erdi huts ekarri bueltan, gustura egongo da jasotako perretxikoen uzta eskasarekin eta are gusturago ateratako argazkiekin. Etxean dastatuko ditu bildutako perretxikoak, baina denbora gehiago emango dio ateratako argazkien sailkapenari, material horrekin, beste lagun argazkilariekin batera, erakusketa bat antolatzeko proiektuari; edo, besterik gabe, basoan sentitutako zirrara ordenagailuaren aurrean beste behin sentitzeari.\nAsko dira Euskal Herrian elkarte mikologikoak, eta asko ere onddoen erreinuak erakartzen dituen perretxikozaleak. Urritxa ale baten aurrean jaki preziatu baten aurrean gaudela esango du gastronomoak; izaki ederra eta misteriotsua ikusiko du artista perretxikozaleak; Russula cyanoxantha espeziaren adibide bat dela esango du mikologoak. Otarrarekin batera lupa bat eramango du mikologoak, alea jaso aurretik errotuta dagoen lurra aztertuko du, zein arbolapean agertu den ikusiko du, mendiaren magala hegoaldera edo iparaldera begira dagoen baieztatuko du, hezetasunaren maila neurtuko du. Datu guztiak jasoko ditu mikologoak eta kide den elkartera eramango ditu sakonago aztertzeko. Bibliotekara joko du zalantzak kontsultatzeko, eta kideekin hitz egingo du onddoen erreinuaren taxonomia konplexuan jasotako aleen kokapen zehatza jakiteko. Urtero parte hartuko du bere elkarte mikologikoak antolatzen duen erakusketan eta, astean behin, elkartearen egoitzara hurbiltzen diren zaleen zalantzak argitzeko egiten diren saioetara joango da.\nGastronomoa, artista, mikologoa. Ez da esan beharrik tipologia hau tipologia besterik ez dela, GPS, argazki kamara edo mikroskopioaren bitartez tipifikatua eta, nahi bada, karikaturizatua. Beraz, honek ez du esan nahi gastronomoak ez duela onddoen edertasuna aintzat hartzen, edo perretxikozale artista ez dela taxonomiaz arduratzen, edo mikologoak onddo beltza dastatuko ez duenik. Kontua da begirada, non jartzen den lehentasuna, zein den helburu nagusia, zein basora hurbiltzeko jarrera eta joera. Zaletasunaren gainetik, kultura bat da atzean dagoena, perretxikoen inguruan sortutako kultura.


Gipuzkoako papergintzako langileen %70ak babestu du borrokaren eraginez erdietsitako azken eskaintza | LAB SINDIKATUA\nIndustria Papergintza Gipuzkoako papergintzako langileen %70ak babestu du borrokaren eraginez erdietsitako azken eskaintza\nLABek ADEGIk aurkeztutako azken proposamenaren aurrean, sektoreko langileei hitza eta erabakia emateko konpromisoa hartu zuen. Langileek argi utzi dute euren iritzia zein den; langileen %70ak ADEGIren azken proposamena onartzearen alde egin dute, nahiz eta ordezkaritzaren %44 duen ELAk proposamenaren kontra egin eta %28a duen CCOOk iritzi argirik ez du azaldu, boto askatasuna emanez langileei.\nProposamen hau lortzea sektoreko langileen lorpena izan da. Borroka izan da ADEGI sektorean betidanik egon diren eskaerak onartzera eraman duena. Esaterako, errelebo kontratua derrigorrezkoa izango da eta laneko bajetan soldataren %100a kobratuko dute langileek. Baimenetan ere hobekuntza nabarmena egongo da, guraso bakarren kasuan sendagilearengana laguntzeko ordu gehiago izango dituzte, hitzarmena familia eredu berrietara egokitzeko helburuz. Honi soldata igoera garrantzitsua gehitu behar zaio, izan ere 2019an KPI+1 eta 2020 eta 2021an KPI+1,25 igoko dira soldatak. Orain arte ez bezala, langileek ez dituzte oporrak galduko, baja egoeran egoteagatik 18 hilabeteetan ez hartu izanagatik, berdintasun planak egitea adostu da, euskararen normalkuntzarako mahaia sortuko da, lan osasunean hobekuntzak egon dira, haurdun dauden emakumeentzat soldata galdu gabe lanaldia gutxitzeko aukera egongo da, etab.\nHitzarmen hau da azken urte luzeetan lorpen sozial gehien dituena. Ez dago eskubide galerarik, hobekuntzak besterik ez. Enplegua bermatzen du, irabazi ahalmena hobetzen du eta lana eta bizitzaren uztarketa errazten du. Sindikatu guztiok jarritako helburuei erantzuten die.\nAzkenik, bereziki 6 greba egunak egin dituzten langileak zoriondu nahi ditugu. Beraiei esker mugitu dugu ADEGI eta erdietsi dugu akordio hau. Zentzu honetan LABek ELAri gogorarazi nahi dio interes propioak defendatzea zilegi dela, baina ez norberaren erabakiak justifikatzeko gezurra erabiltzea. Ez da etikoa LABi publikoki greben aldeko jarrera irmoagoa eskatzea, maila pribatuan jakinarazi digutenean papelera batean deitutako greben erdia bakarrik egitea erabaki dutela. LAB izan da papereko lantoki guztietan greba egun guztien alde egin duen sindikatu bakarra. ELA eta CCOOk ezin dute gauza bera esan. LABekin aliantzarako aukerarik ez da izango LABekin lehiatzeko erradikaltasun irudi faltsu bat proiektatzeko helburuz gezurrak erabiltzen diren bitartean.\nUztailaren 17an finkatu da hitzordua akordioa sinatzeko.\nGipuzkoako papergintzako hitzarmena


“LABen lorpen nagusia gero eta langile gehiagoren konfiantza eskuratzea izan da” | Ekonomia | KAZETA\n2020 AZA. 19 - 13:45h\nGarbiñe Aranburu eta Eñaut Aramendi\nLABeko idazkari nagusia eta Ipar Euskal Herriko bozeramalea\nIpar Euskal Herrian sortu zeneko 20. urtemuga betetzen du LAB sindikatu abertzaleak aurten. Garbiñe Aranburu sindikatuaren idazkari nagusiak eta Eñaut Aramendi Ipar Euskal Herriko bozeramaleak partekatu dituzte urte hauetako esperientzia eta etorkizuneko perspektibak.\nAranburu eta Aramendi iruditan.\nBadugu estrategia integral bat eraldaketa soziala eta aldaketa politikoak bultzatzeko. Hortik dator langileen artean geroz eta atxikimendu zabalagoa izatea\nSindikatu nazionala izateak gauzak beste betaurreko batzuekin ikusteko aukera ematen digu\nUrgentzia dugu Ipar Euskal Herrian gune sozioekonomiko bat martxan jartzeko. Borondate politikoa behar da\nLangileok eta sindikatuok kondenaturik gaude elkarlanean aritzera, hemen eta mundu osoan\nDuela 20 urte sortu zenez geroztik, Ipar Euskal Herriko mapa sindikalean bere lekua egin du LAB sindikatu abertzaleak. Urtemuga egun batekin ospatu nahi zuten arren, osasun krisiak ez du halakorik permititu. Garbiñe Aranburu sindikatuko idazkari nagusiak eta Eñaut Aramendi Ipar Euskal Herriko bozeramaleak gogoeta mamitsuak eskaini dizkiote KAZETA.EUS atariari.\nBadira 20 urte LAB sindikatua sortu zela Ipar Euskal Herrian. Nola egin ziren lehen urrats horiek eta zergatik ikusi zen sortzeko behar hori?\nGarbiñe Aranburu: LAB sindikatuaren bokazioa izan da lehen unetik sindikatu nazionala izatea. Orain dela hogei urte eman genuen urrats hori. Garrantzitsuena da sortzeko beharra eta iniziatiba Ipar Euskal Herritik bertatik etorri zela. Eskaera bat jaso genuen, hainbat jenderen artean sindikatu abertzale baten beharraz hausnarketa bat egin zelako eta ondorioztatu zutelako sindikatu abertzale hori LAB izan behar zela.\nEñaut Aramendi: 2000 urtean sortu aurretik ere halako gogoetak bazeuden Ipar Euskal Herrian. 80ko hamarkadan jada batzuk hasten ziren dudan jartzen frantses Estatukoak ziren sindikatuak eta gogoeta bat eramaten hasi zen sindikatu propio baten beharraz. Baziren oposizioak, batzuk uste baitzuten hori ez zela estrategia ona eta hobe zela existitzen ziren sindikatuetan masiboki sartzea eta kontrola hartzea. Hots, 'entrismoa' egitea frantses sindikatu horietan.\nOndotik, bereziki irakaskuntzatik eta Sokoa bezalako enpresetan langile batzarrak antolatzen ziren eta LABengana jo zuten sindikatu modu nazionalean antolatzen hasteko. Konbentzituta nago erabaki ona hartu zutela garaian eta bereziki eskertu behar ditugu militante horiek.\nZein dira sindikatuaren lorpen nagusiak?\nE.A.: 2002an jadanik Prud’Hommes-etako hauteskundeetara presentatzen gira eta lortzen dugu epaile bat ateratzea Baionan. Honek erakusten digu LABek bere tokia baduela Ipar Euskal Herrian, langileen parte bat prest dela horrelako proiektu batean inplikatzeko. Momentu berdinean, esango nuke, beldurra sortzen zaiela Estatuko beste sindikatuei. Gerora ezagutu dugun bazterketa sindikala seguruenik hortik heldu da.\n2008an epaile batetik lau epailera pasatzen gira. Eta hasten gira gero eta gehiago enpresetan presentatzen. 2017tik Prud’Hommes-etako epaileak desagertu dira erreforma baten ondorioz, bozka zuzena kenduz eta langileei eskubideak ebatsiz. Atzerapauso honetatik Estatu mailako sindikatuak indartu nahi izan dira. Baina bertan bozkatzen eta erabakitzen denean, LAB bezalako sindikatu bat indartu egiten da.\nIpar Euskal Herrian oraindik eraikitze fase batean gira. 2012 urtea ‘Bertan erabaki’ kanpainarekin bertako negoziazio eremuak lortzeko eta bertako zenbakiak izateko gune sozioekonomikoa sortzea aldarrikatzen dugu. 2014tik funtzio publikoan presentatzen hasten gira eta adibidez, egun, Euskal Elkargoan LAB bigarren sindikatua da. Lorpen nagusia gero eta langile gehiagoren konfiantza eskuratzea izan da.\nG.A.: Hogei urte hauetan lortu da LAB proiektu sindikal sendo bat izatea Ipar Euskal Herrian. Etengabe hazten joan den proiektua izan da, hegoaldean bezala. Horren atzean badago Ipar Euskal Herriko mapa sindikalean egiten dugun ekarpen berezitua. Batetik, bertako langileen egoerari eta beharrei erreparatzen diegulako, baina baita ere langile abertzaleen aldarrikapenak hartzen ditugulako kontuan. LAB ezkerreko sindikatu abertzalea da, bere eredu sindikala kontrabotere sindikalgintzan oinarritzen duena. Badugu estrategia integral bat eraldaketa soziala eta aldaketa politikoak bultzatzeko. Hortik dator langileen artean geroz eta atxikimendu zabalagoa izatea.\nNazio estrategiaren ikuspegitik zer gogoeta egiten duzue?\nG.A.: Oraindik ere ibilbide bat egiteko badago. LABek asmatu du Ipar Euskal Herriko egoeran ekarpen berezitu bat egiten, baina perspektiba nazional batekin aritzeko orduan errealitate oso ezberdinekin topatzen gara. Bilakaera prozesu batean gaude. Asko estutu ditugu barne mailako hartu-emanak, baina kontziente gara urrats berriak behar ditugula.\nE.A.: Hego Euskal Herrian dauden hainbat dinamika ezagutzea eta hartzea permititzen digu. Adibide bat: pentsioen azken erreforma garaian oso aktiboak izan gara CGTkoekin batera. Borroka horrek permititu digu urtarrilaren 30ean Hego Euskal Herrian izan zen greba orokorrean beste sindikatuekin batera delegazio baten presentzia bermatzea. Sindikatu nazionala izateak gauzak beste betaurreko batzuekin ikusteko aukera ematen digu.\nG.A.: Marko propioaren aldarrikapena indartzeko motzean baditugu bi lege proposamen: Euskal Herrirako Lan Kode baterako proposamena eta Gizarte Segurantzarako lege propiorako proposamena. Testu artikulatu bat planteatuko dugu perspektiba nazionaletik. Gure apustua da gaurko egoeratik trantsizio bat proposatzea, horretan bai Garapen Kontseiluak bai Euskal Elkargoak zer nolako papera jokatu behar luketen zehaztuz.\nHastapenetan eta gerora ere, bazterketa bultzatu zuten beste sindikatuek. Zer arrazoi ikusten duzue horren gibelean?\nG.A.: Ipar Euskal Herriko mapa sindikalera LAB etortzen da proiektu berri batekin eta sindikalgintza egiteko modu ezberdin batekin. Hainbat argumentu jarri nahi izan dira, garaian borroka armatuaren aitzakia erabiliz adibidez. Arrazoi nagusia lehia sindikalarena da. Espazioaren berrantolaketa horretan beste kide bat dagoelako partida jokatzera sartzen dena.\nHarremanak hobetzen dira LABek langileen artean geroz eta atxikimendu gehiago lortzen duelako eta bere eragin gaitasuna handitzen delako. Kontsolidatu den errealitate bat da eta horren aurrean zaila da baztertzen jarraitzea. Halere, harremanak normalizatzeko pauso gehiago eman beharko lirateke.\nE.A.: Gatazka politikoaren aitzakian, 2001ean CGT eta CFDTkoek Madrileko Paktua izenpetzen dutenean CCOO eta UGTrekin, hori erabiltzen dute justifikatzeko LABekin ez dutela lan eginen. Gainera, guk gatazka konpontzeko elkarlanerako eskua luzatu izan diegu beti.\nBorroka guzietan parte hartu dugu, nahiz eta intersindikalak Parisetik eta Pauetik agintzen duen noiz izanen ziren mobilizazioak. Horrek asko indartu gaitu, sinesgarritasuna irabaziz. Azken urteetan konfiantza eta elkarlanerako giroa hobetu da. Elkar ezagutzak urrats batzuk ematea ahalbidetu du eta erraterako CGTrekin batera azken urteetan aktibo izan gira. Ikusten ez den lan asko dago ere eta horrek fruituak ematen ditu gerora.\nAlta, ez da ahaztu behar [ipar] Euskal Herri mailako intersindikalik ez dagoela eta erabakiguneak Parisen eta Pauen dauden heinean, LAB ez dela kontuan hartua. Langileok eta sindikatuok kondenaturik gaude elkarlanean aritzera, hemen eta mundu osoan.\nCovid-19a jendartea gogor ari da kolpatzen. Zer ondorio sozial eta ekonomiko ari da izaten?\nE.A.: Arazo sanitario bat badago, birus bat dagoelako. Baina arazoa da azken hamarkadetan gobernu ezberdinek harturiko erabakiak. Egun osasungintzan ospitale, erizain edota langile gehiago bagenitu, normaltasun handiago batean biziko ginateke. Gaurko egoera kapitalak sortu du, gobernuen bidez nagusi handiei diru gehiago emateko baliatu dutelako, zerbitzu publikoak ttipituz. Horretan da benetako arazoa eta konpondu beharrekoa.\nParisetik erabakitzen dute gure eskubide eta askatasun guziak murriztea, baina bertako negoziazio eremuak Ipar Euskal Herrian martxan jarriko bagenitu, askoz hobeto biziko ginateke denok. Langileen osasuna babestu nahi badugu, berehalako neurri bat hartzen ahalko genuke: pentsioa 60 urterekin guziei, 35 urteko kotizazioarekin pentsio osoa jasotzeko. Osasun sistema hobea litzateke eta pandemiari aurre egiten ahalko genioke.\nG.A.: Ezin da ahaztu pandemia egoerara nola iristen garen. 2008ko krisiaren ondoren harturiko austeritate politiken ondorioz, prekarizazio prozesu horren hedapena gertatzen ari da. Hori eman da frantziar zein espainiar Estatuetatik inposatu diren legeen bidez. Politika horien norabide neoliberala berdina izan da.\nLehentasun bat izan behar da pandemiari ahalik eta azkarren bukaera ematea, baina zerbitzu publikoak sendotzeko apustuan edo enpleguaren babesean jarri nahi dugu arreta, eta ez segurtasun neurriei buruz norbanakoaren arduran zentratu nahi duten eztabaidan. Norabide aldaketa bat behar da. Osasuna eta ekonomiaren arteko dikotomia faltsua da, benetako dikotomia gehiengoaren interesak edo kapitalarenak erdigunean jartzen diren baita. Zerga erreforma berriez ez bada hitz egiten, murrizketa berriez hitz egin beharko da.\nBertako eragile sozial, ekonomiko, sindikal eta politikoen arteko mahai bat eratzea proposatu duzue, berrikitan Baionako suprefeturarekin bildu ondotik.\nE.A.: Ez da batere erraza. Beste sindikatuei eta patronalari interesatzen zaie Parisera begira izaitea. Hasten baldin bagira hemen negoziatzen eta erabakitzen, kontraesanak emendatzen zaizkie. Martxotik hona interpelatu ditugu sindikatu eta patronal guziak, CCI bezalako egiturak, Estatua bera, aldarrikatuz mahai bat osatzea denen artean ikusteko krisi honen ondorioak eta hartu beharreko neurriak. Lehen minututik eragile gehienek belarriak eta begiak tapatzen dituzte goitik behera zer datorren zain. Nire ustez, jarrera hori suizida da.\nIsiltasun hori ikusirik banan banakako erronda bat egiten hasi gira. Denbora eta energia handia suposatzen digu, baina egingo dugu.\nEuskal Elkargoak zer paper jokatzen ahal du?\nE.A.: Hemengo zenbakiak ukaiteko gune sozioekonomikoa da 2012tik eskatzen duguna. 2017an Euskal Elkargoaren sorrerarekin batera, behatoki ekonomiko bat sortzen da. Txalotzen dugu, eta eskatzen dugu sindikatuak ere hor izaitea, ikuspegi soziala bermatzeko. Hiru urte pasa dira, baina Elkargoak ez du tresna egokitu. CCI Elkargoarekin batera behatoki ekonomiko horretako partaide da, eta CCI-k ezetz erraten digunean, politikoki akats bat da. Elkargoak badu zerbait zuzentzeko honetan. Berriki eskatu diogu mahai bat osa dezan. Urgentzia dugu gune sozioekonomiko hori martxan jartzeko. Borondate politikoa behar da.\nG.A.: Erabakitze ahalmen handiagoa izateak lotura zuzena du langileen bizi baldintzekin, hau ez delako ikuspegi abertzale soil batetik egiten den aldarri bat. Marko propio baten eskaera eguneroko bizitzako arazoei erantzuteko behar bat dela ikusaraztea inportantea da.


[eiberri.eus] 100 ekintza inguru Elgoibarko San Bartolome jaietan | Ei! Berriak\nAbuztuaren 22tik 31ra ospatuko dira jaiak\nAurten ere parte-hartze prozesua abiatu da jaietako egitaraua prestatzeko\nELGOIBAR.- Abuztuaren 22tik eta 31ra ospatuko dira Elgoibarko San Bartolome 2019 jaiak. Programak gustu eta adin guztiei zuzendutako 100 ekintza inguru bilduko ditu eta berritasun anitzak izango ditu.\nIazko arrakastari esker, eta esperientzia abiapuntutzat harturik Elgoibarko Udalak, bigarrenez, parte-hartze prozesua bideratu du, herritarrek Udalari ekarpenak eta proposamenak egin diezazkioten, hartara, San Bartolome jaietako egitaraua prestatzen laguntzeko. Zehazki, kolektibo eta herritar ugarirekin hilero egindako bilera horiei esker eta herritarren eskakizunak kontuan izan ondoren, “egitarauan hainbat berrikuntza egin ditugu herritarren premiei erantzuteko” baieztatu du Ane Beitia alkateak. Izan ere, “gogor jardun dugu aniztasun funtzionala duten pertsonei ere jarduera-egitarau zabal batez gozatzeko aukera emango dieten jaiak prestatzeko. Hala, jaietako ekintza batzuetan, hainbat neurri hartu dira, besteak beste: leku berezia gordeko da mugikortasun murriztua duten pertsonentzat; egunean bi orduz, barraketan ez da musikarik izango; eta azkenik, Lekueder parkea buruhandirik gabeko gunea izango da” azaldu du alkate jeltzaleak. Horrela bada, berrikuntza hauen berri emango da, ikur berezien bidez, jaietako egitarauan eta era berean, entzuteko gaitasun murriztua duten pertsonentzat egokiak diren ekitaldiak adieraziko dira ikur baten bidez.\nAniztasun funtzionala duten pertsonak zarata, argi edo musika altuekiko hipersentsibilitatea izan ohi dute, eta barraken moduko eremuetan oso urduri jarri ohi dira, “arratsaldeko 18:00etatik 20:00etara, ez da musikarik izango tiobibo edo barraketan. Neurri honen bitartez, entzumen hipersentsibilitatea duen edozein pertsonak eremu horretan egongo diren atrakzioez gozatzeko aukera izango du. Jaiak eta herriko eremu guztiak denontzako izatea nahi dugu, eta neurri txiki honen bitartez, uste dugu, lortuko dugula gune hau, jaietako gune esanguratsuetako bat dena, Elgoibarko bizilagun guztientzat izatea, bai haurrentzat, bai gazteentzat, eta nola ez, helduentzat; hartara, atrakzioetara igotzea gogoko duten pertsonentzat, bertan dagoen zarata horretako oztopo izan ez dadin”, adierazi du Andrea Arriola kultura batzordeburuak. “Neurri hauek guztiak xinpleak bezain esanguratsuak direla uste dugu. Festetan ere inklusiboak izan behar dugu. Ekintza honen bidez, errealitate bati egingo diogu aurre eta guztiok kontzienteago izango gara aniztasun funtzionala duten pertsonek eta beren familiek dituzten zailtasunen inguruan”, adierazi du Arriolak.\nAipatzekoa da ere, Ongizate eta Berdintasun Sailek Maalan eta Bolatokiko parkean jarriko diren prebentzio guneetan espazio komunak sortzeko egindako koordinazio esfortzu berezia. “Sanbartolomeak errespetuz, bakean, segurtasunez eta arduraz gozatu nahi ditugu” adierazi dute sailetako arduradunek. Gauzak horrela, prebentzio guneetan alkohol eta drogen inguruko informaziora dedikatutako espazioak egongo dira eta sexu erasoen prebentziora dedikatutako beste bat:\nBotiltzarra programa: nerabe eta gazteen alkohol kontsumoari loturiko arrisku murrizketa programa.\nAbuztuak 23, 20:30-00:30, herrian zehar.\nSubstantzien inguruko informazio eta testing gunea.\nAbuztuak 23, 22:30-01:30,\nAbuztuak 31, 23:30-03:00, Maalan.\nAlkoholimetria gunea. Alkoholaren kontsumoaren inguruko informazioa eta arrisku murrizketa adin guztietako pertsonentzat.\nBeldur barik gunea: Sexu erasoen prebentzio gunea.\nAbuztuak 23, 22:00-01:00, Kalegoen plazan.\nAbuztuak 30, 22:00-01:00,\nAbuztuak 31, 22:00-01:00,\nJaien barruan eta tabernak egun hauetan zehar foku garrantzitsuak direla kontuan hartuta, Elgoibarko Udalak tabernariekin formakuntza mintegiak antolatu ditu. Saioak hurrengo astean zehar egingo dira, 6 orduko iraupena izango dute eta bertan muga legal eta etikoez mintzatuko dira, baita sustantziek sortzen dituzten eraginez ere, besteak beste.\nProgramazioari dagokionez, beste urte batez, ehundik gora ekimen izango dira. Udalak lehenengo mailako ikuskizun eszeniko eta musikalak antolatu ditu. Kontzertuen artean, nabarmentzekoak dira, beste batzuen artean, Mafalda, Esne Beltza, The Etta James Experience, Noa Voll Damn eta Puro Relajo. Kontzertuez gain, Elgoibarko Udalak esfortzu berezia egin du bestelako ekintzak antolatzeko, hala nola ikuskizun eszenikoak Aukeran dantza taldea eta Malas Compañíasen eskutik edota Moto trial show, goitibeherak eta Drift Trike, Skate erakustaldiak eta abar luze bat.\nAzkenik Ane Beitia alkateak bere esker onik zintzoena erakutsi nahi izan die jaiak posible egiten duten pertsona, elkarte eta taldeei “hau guztia ez litzateke posible izango, beraien laguntza paregabea eskainiko ez baligute”. Halaber, elgoibartar eta bisitariak egun zoriontsu batzuk igarotzera gonbidatu ditu.\nMauxitxa txarangak botako du aurtengo txupina\nAurten 50. Txiki eguna ospatuko duen Mauxitxa txarangak botako du jaiei hasiera emango dion txupina. Urte hauetan, txarangak lan bikaina egin du udalerriko jai eta ekitaldi bereziak alaitzeko. Jada ohikoa den bezala Udaletxeko balkoitik botako da abuztuaren 23an 13:00etan. Txupinazoa eta kanpai jotzearen ondoren, Mauxitxa txarangak, Kalebarren plazatik irtengo den kalejira hasiko du, jai-egunei hasiera emanez. Abuztuaren 24an San Bartolome egun Nagusia ospatuko da. Abuztuaren 25ean eguna jubilatu eta umeei dedikatuta egongo da eta 26an Txiki Eguna ospatuko da. Bestalde, 30ean Gazteen Eguna izango da eta azkenik, 31, Baserritarren Eguna.\nNaia Membrillera Janeiro, 2019ko kartel lehiaketaren irabazlea\nElgoibarko Udalak, Kultura Sailaren bitartez antolatutako 2019ko San Bartolome Jaietako egitarauaren azala aukeratzeko lehiaketari dagokionez, helduen atalean zazpi lan aurkeztu dira eta Naia Membrillera Janeirok “Herriaren soinua” izenekoarekin, irabazi du 700 euroko saria. Halaber, haurrentzako lehiaketan, hamabi kartel aurkeztu dira eta honakoak izan dira sarituak:\n– Irati Uzkudun Cabezudo (14 urte)- Sokamuturra\n– Nahia Baskaran Beristain (11 urte)- Aupa neskak!\n– Elaia Etxaniz Irureta (10 urte)- Jaiak gozatzeko mila aukera!!!\n– Iñigo Merino Corbillón (9 urte)- Ban Bartolome jaia\n– Ekain Soto Bereziartua (9 urte)- Denok ondo jaietan\n– Leire Etxaniz Bereziartua (7 urte)- Parrandakeriak\nEpaimahaia honakoek osatu dute: Ane Beitia, Elgoibarko Udaleko alkatea; Andrea Arriola, Elgoibarko Udaleko Kultura Batzordeburua; Jokin Martinez, Ongarri Argazki Taldeko kidea; Gemma Monreal, margolaria; Paula Heras; Egur Arte Tailerreko kidea eta Blanca Salegi, Elgoibarko Udaleko kultura teknikaria, idazkari lanak egin eta akta jaso du.\nSari banaketa abuztuaren 22an izango da, arratsaldeko 19:30ean, Elgoibarko Kultur Etxeko erakusketa gelan.


Etor zaitez Buesa Arenara denboraldi berriaren ongietorri jaiaz disfrutatzera - Saski Baskonia\nEtor zaitez Buesa Arenara denboraldi…\nEndesa Ligako lehen partidua jasotzeko prest da Buesa Arena. Laboral Kutxak 21:00tatik aurrera Malagako Unicaja izango du aurrez aurre. Dena den, denboraldi berriaren ongietorri jaia 18:30tan hasiko da.\nMenu konpletoa eta askotarikoa izango dugu, adin eta gustu desberdinentzat bideratua. Umeek zinea, puzgarriak, bideojokoak, musika zuzenean eta Baskoniaren historian murgiltzeko aukera izango dute. Taldearen debut-eguna dela ikusita, familia guztiarentzat plan perfektua.\nBuesa Arenako ateak 18:30tan zabalduko dira. Gauzak horrela, 18:45tan “Animal Channel” animazio-pelikularen emanaldiarekin hasiko da jaia. Haurrentzako pelikula hau bideo-markagailuan ikusi ahalko da osorik. Ondoren, umeek puzgarriak izango dituzte pabiloiaren IV Nibelean. Hala ere, beste plan bat nahiago dutenentzat espazio ludiko bat zabalduko da II Nibelean. Bertan NBA2K14 bideojokoa egongo da eskuragarri. Joko honen bitartez, umeek 21:00tan jokatuko den Laboral Kutxa-Unicaja partidua jokatzeko aukera izango dute.\nGainera, lehen neurketa honetan Baskonia Ludoteka zabalik egongo da. Hiru eurogatik (abonatuen kasuan dohain) eta 20:00tatik aurrera, gurasoek partiduaz disfrutatzen duten bitartean 0 eta 3 urte arteko umeek primeran pasatuko dute ludotekan.\nAnimazio infantila 20:00tan bukatuko da. Orduan hasiko dira bi musika talde arabarrek eskainiko dituzten kontzertuak. Partidua hasi aurretik, 12 Dorrean eta 6-7 balkoi-korrituan izango dira kontzertuak.\nBaskoniaren historia oso presente egongo da denboraldi berriaren ongietorri jaian. 2014-15 denboraldian talde gasteiztarrak 30 urte beteko ditu ACB-n. Hori dela eta, Buesa Arena museo bilakatuko da egun batez. Baskonista guztiok oroipenean ditugun irudiak, klubak bere 50 urte baino gehiagoko ibilbidean jantzitako ekipazio guztiak, Baskoniaren koloreak defendatu dituzten jokalari guztien argazkiak eta, nola ez, historian zehar irabazitako trofeo guztiak egongo dira ikusgai. Azken hauek II eta IV Nibelean egongo dira.\nNoski, oraina ere espektakuluaren parte izango da larunbatean. Jarraitzaileek Baskonia berria ikusteko aukera izango dute. Gainera, partidua hasi aurretik zaleek jokalariekin tamaina errealeko photocall-ean argazkiak ateratzeko aukera izango dute. Photocall-a eraztun zentralean egongo da.\nDibertsioz eta animazioz beteriko eguna Unicajaren aurkako neurketarekin bukatuko da. Denboraldiari argiz, soinuz eta suz beteriko aurkezpenaz emango zaio hasiera. Ilusioz beteriko denboraldi berria izugarrizko ongietorriarekin hasiko da.


Sadarreko giroaz gozatzeko gogotsu heldu da Roberto Iru�era - GARA\nAsteazkenean bere fitxaketa baieztatu ondoren, Osasunak Roberto aurkeztu zuen atzo Sadarren. Atezain galiziarrak kamiseta gorria soinean jokatuko du hurrengo hiru urteetan.\nPoz-pozik dago Roberto, baita ofizialki estreinatzeko irrikitan ere, batez ere Sadarren jokatzeko. «Giro ikusgarria egoten dela uste dut eta argi dago jokalariek bat egiten dutela. Sportingek bezala, Osasunak jarraitzaile talde bikaina du», nabarmendu zuen jokalariak.\nEz da bi kluben arteko parekotasun bakarra. «Bietan modu onean lan egiten dela uste dut -esan zuen-. Gainera, aldagelan giro ikusgarria dagoela esan didate eta horrek gauzak ondo egiten asko laguntzen du».\nAzken zazpi urteotan bere taldea izan den horretatik alde egiteak penatuta utzi badu ere, atezainak, bestetik, argi utzi zuen «barne-muinetaraino bat egiten» duela «oraingo taldearekin». Gainera, sasoi «ezin hobean» dela sentitzen du. «Lehen mailara une egokienean heltzen naizela uste dut, 29-30 urtetako atezainak esperientzia baitauka eta fisikoki ondo baitago». Gauzak horrela, gogor lan egiteko prest dago Ricardori titulartasuna kentzeko, azken hitza entrenatzaileak daukan arren.\nJuanjo Lorenzoren esanetan, bestetik, Robertok «maila altuagoan egoteko moduko atezaina zela frogatu du azken denboraldiotan. Lehen mailan egotea merezi duela uste dugu eta gauza onak eskainiko dizkigula uste dugu. Ricardo eta Robertorekin oso atezain onak ditugula uste dut», amaitu zuen Osasunako kirol zuzendariak.


Jesus: Bizitzaren Ogia - Mundu osoan Suitza Jainkoaren Eliza\nmedia > Journal Focus Jesus > Journal Focus Jesus 2020-03 > Jesus: Bizitzaren ogia\nBiblian ogi hitza bilatzen baduzu, 269 bertsotan aurkituko duzu. Hau ez da harritzekoa, ogia baita Mediterraneoko otorduetako oinarrizko elikagaia eta jende arruntaren oinarrizko dieta. Aleek gizakiei proteina eta karbohidrato gehienak ematen dizkiete mendeetan eta baita milurtekoetan ere. Jesusek ogia sinbolikoki erabili zuen bizi-emaile gisa eta esan zuen: «Ni naiz zerutik etorri den ogi bizia. Ogi hau jaten duena betiko biziko da. Eta emango dudan ogia nire haragia da, munduaren bizirako» (Joan 6,51).\nJesusek egun batzuk lehenago bost garagar ogi eta bi arrain mirariz elikatu zuten jendetza bati hitz egin zion. Jende hauek berari jarraitu zioten eta berriro jaten emango ziela espero zuten. Jesusek bezperan mirariz emon eutsan ogiak elikatu eutsen ordu batzuez, baina gero goseak izan ziran barriro. Jesusek mana gogorarazten die, arbasoak aldi baterako bakarrik bizirik mantendu zituen beste elikagai-iturri berezi bat. Gose fisikoa erabili zuen ikasgai espiritual bat emateko:\n"Ni naiz bizitzaren ogia. Zure gurasoek mana jan zuten basamortuan eta hil ziren. Hau da zerutik datorren ogia, jaten duena hil ez dadin» (Joan 6,48-49.).\nJesus biziaren ogia da, ogi bizia eta bere burua israeldarren elikadura apartekoarekin eta haiek jaten zuten ogi miragarriarekin alderatzen du. Jesusek esan zuen: Bilatu behar duzu, harengan sinistu eta betiko bizia lortu haren bidez, hari jarraitu beharrean, bazkari miragarri bat jasotzeko asmoz.\nJesusek Kafarnaumgo sinagogan predikatzen zuen. Jendeko batzuek Jose eta Maria pertsonalki ezagutzen zituzten. Hona hemen ezagutzen zuten gizon bat, zeinaren gurasoak ezagutzen zituzten, Jainkoaren ezagutza eta autoritate pertsonala zuela esaten zuena. Jesusen kontra makurtu eta esan ziguten: «Ez al da hau Jesus, Joseren semea, zeinaren aita eta ama ezagutzen ditugun? Nola esan dezake orain: Zerutik etorri naiz?». (Johannes 6,42-43.).\nJesusek esandakoa literalki hartu zuten eta ez zituzten ulertzen berak egiten zituen analogia espiritualak. Ogiaren eta haragiaren sinbologia ez zen berria haientzat. Hainbat animalia sakrifikatuak izan ziren giza bekatuengatik milurtekoetan zehar. Animalia hauen haragia frijitu eta jaten zen.\nOgia sakrifizio berezi gisa erabiltzen zen tenpluan. Astero tenpluko santutegian jarri eta gero apaizek jaten zituzten erakustaldi-ogiek gogorarazi zieten Jainkoa haien hornitzaile eta sustatzailea zela eta etengabe bizi zirela haren aurrean (3. Moises 24,5-9.).\nJesusengandik entzun zuten bere haragia jatea eta bere odola edatea betiko bizitzarako giltza zela: «Egiaz, egiaz diozuet: Gizonaren Semearen haragia jaten eta haren odola edaten ez baduzue, ez duzue bizirik. bertan zu. Nire haragia jaten duena eta nire odola edaten duena nigan geratzen da eta ni berarengan» (Johannes 6,53 eta 56).\nOdola edatea bereziki haserregarria zen aspaldian bekatua zela irakatsi zuten jendearentzat. Jesusen haragia jatea eta bere odola edatea zaila zen bere ikasleentzat ulertzea. Askok Jesusengandik aldendu eta une hartan ez zioten gehiago jarraitu.\nJesusek 12 ikasleei beraiek ere utziko ote zuten galdetu zienean, Pedrok ausardiaz galdetu zuen: «Jauna, nora joan behar dugu? Betiko bizitzako hitzak dituzu; eta sinetsi eta aitortu genuen: Zu zara Jainkoaren Santua» (Joan 6,68-69). Bere ikasleak besteek bezain nahastuta zeuden ziurrenik, baina Jesusengan sinesten zuten eta bere bizitzan konfiantza eman zioten. Agian, gerora gogoratu ziren Jesusek bere haragia jan eta odola edateari buruz emandako hitzak azken afarian Pazko-bildotsa jatera elkartu zirenean: «Baina jaten ari zirela, Jesusek ogia hartu, eskerrak eman eta zatitu egin zuen, eta dizipuluei eman zieten, eta esan zuten: Hartu, jan; hau da nire gorputza. Hartu zuen kopa, eskerrak eman eta eman zien, esanez: Edan ezazute guztiok; hau da itunaren nire odola, askorentzat bekatuak barkatzeko isurtzen dena» (Mateo 2).6,26-28.).\nHenri Nouwen, kristau egile, irakasle eta apaizak, sarritan pentsatu izan du Jaunartze Santuan eskaintzen zen ogi eta ardo sagaratuaz eta horri buruz honako testu hau idatzi zuen: «Komunitatearen zerbitzura esandako hitzak, hartuak, bedeinkatuak, hautsiak eta emandako, laburbildu nire apaiz bizitza. Zeren egunero nire auzoko kideekin mahaian elkartzen naizenean, ogia hartu, bedeinkatu, apurtu eta ematen diot. Hitz hauek ere laburbiltzen dute nire kristau bizitza, zeren kristau bezala mundurako ogi izatera deitua nago, hartu, bedeinkatu, hautsi eta ematen den ogia. Garrantzitsuena, hitzek nire bizitza laburbiltzen dute pertsona gisa, nire bizitzako une bakoitzean maitearen bizitza ikus baitaiteke".\nJaunaren Afarian ogia jateak eta ardoa edateak Kristorekin bat egiten gaitu eta kristauok elkarren artean lotzen gaitu. Kriston gaude eta Kristo gugan dago. Benetan Kristoren gorputza gara.\nJoan ikasten dudan bitartean, nola jan dezaket Jesusen haragia eta nola edaten dut Jesusen odola? Sakramentu-ospakizunean irudikatzen al da Jesusen "haragia jatea eta Jesusen odola edatearen betetzea? Ez dut uste! Espiritu Santuaren bidez bakarrik ulertu dezakegu Jesusek guregatik egin zuena. Jesusek esan zuen bere bizitza (haragia) emango zuela munduaren bizitzagatik: "Emango dudan ogia nire haragia da - munduko bizitzarako" (Joan 6,48-51.).\nTestuingurutik ulertzen dugu "jan eta edan (gosea eta egarria)" dela "etorri eta sinetsi" esanahi espirituala, Jesusek esan zuelako: "Ni naiz bizitzako ogia. Niregana datorrenak ez du goserik izango; eta nigan sinesten duenak ez du inoiz egarririk izango" (Johannes 6,35). Jesusengana hurbildu eta sinesten duten guztiak berarekin elkartasun berezi batean sartzen dira: "Nire haragia jaten eta nire odola edaten duena nigan geratzen da eta ni beragan" (Joan 6,56).\nHarreman estu hau Jesukristoren berpizkundearen ondoren bakarrik posible izan zen agindutako Espiritu Santuaren bitartez. «Espiritua da bizia ematen duena; haragia ez du ezertarako balio. Nik esan dizkizuedan hitzak espiritua eta bizitza dira» (Joan 6,63).\nJesusek bere bizitza pertsonaleko egoera gizaki gisa hartzen du adibide gisa: "Nire haragia jaten eta nire odola edaten duena nigan geratzen da eta ni berarengan" (Joan 6,56). Jesus Aitaren bidez bizi izan zen bezala, guk ere haren bidez bizi behar dugu. Nola bizi izan zen Jesus Aitaren bitartez? "Orduan Jesusek esan zien: Gizonaren Semea goratuko duzuenean, jakingo duzue ni naizela eta ez dudala ezer egiten enegatik, baina Aitak irakatsi zidan bezala hitz egiten dudala" (Joanek 8,28). Jesukristo Jauna ezagutuko dugu hemen Jainko Aitarekiko menpekotasun ezin hobean eta baldintzarik gabe bizi den pertsona gisa. Kristauok hau dioen Jesusengana begiratzen dugu: «Ni naiz zerutik etorri den ogi bizia. Ogi hau jaten duena betiko biziko da. Eta emango dudan ogia nire haragia da, munduaren bizirako» (Joan 6,51).\nOndorioa da 12 ikasleek bezala, Jesusengana etortzen garela eta harengan sinesten dugula eta bere barkamena eta maitasuna onartzen dugula. Esker onez gure salbamenaren dohaina besarkatu eta ospatzen dugu. Jasotzean, Kristorengan dugun bekatu, erru eta lotsaren askatasuna bizi dugu. Horregatik hil zen Jesus gurutzean. Helburua da bere bizitza mundu honetan Jesusekiko menpekotasun berarekin bizitzea!


Udaleko auzoak eta landa garapena departamentuak kudeatzen dituen diru laguntzak eskatzeko epea ireki da — Oñatiko udala\nUdaleko auzoak eta landa garapena departamentuak kudeatzen dituen diru laguntzak eskatzeko epea ireki da\nDiru laguntzen oinarri arautzaileak ekainaren 4an argitaratu ziren\nAuzoak eta landa garapena udal departamentuak, lehen sektorea sustatu eta berritzeko diru laguntzetarako 34.500 euro izango ditu aurten. Hauek, hiru atal nagusitan banatuko dira: Nekazaritza ustialekuak modernizatzeko, bertako produktuak merkaturatzeko eta nekazaritza erabilerako ura ordaintzeko.\nNekazaritza ustialekuak modernizatzeko diru laguntzak iaz eman ziren lehen aldiz. Helburua, nekazaritza-ustitegien jarraipena ziurtatzea da eta Euskadiko nekazaritzaren eta landa ingurune osoaren funtzio aniztasuna eta iraunkortasuna bermatu eta sutatzea. Norabide horretan, Oñatiko nekazaritza ustialekuetan 2014 eta 2015ean egindako inbertsioak diruz lagunduko dira. Laguntza lerro honetan sartuko dira ustialekuetako eraikin edo nabeak eraikitzea, nekazaritza makineria eta ekipoen erosketa eta baratzezaintza eta lorezaintza intentsiborako instalazioak. Bideragarritasun azterketa eta txostenak egiteko arkitekto eta ingeniarien ordain sariak ere sartuko dira.\nNekazaritza ustialekuak modernizatzeko laguntzetarako, 12.000 €ko diru partida du udalak aurten. Diru laguntza hauek eskatzeko , 18 eta 65 urte artekoa izan behar da eta nekazaritza adarreko erdi edo goi mailako lanbide heziketako titulazioa izan behar da gutxienez, edo nekazaritza jardueran 5 urte baino gehiagoko eskarmentua. Horrela, ustialekuaren etorkizuna bermatzeko oinarrizko baldintzak betetzen direla ziurtatu nahi du udalak. Beste hainbat baldintza ere bete behar dira, guztiak, esan bezala, auzoak eta landa garapena departamentuak osatu berri duen diru laguntzen oinarri arautzaileak dokumentuan jaso dira. Dokumentua, ekainaren 4ko Gipuzkoako Aldizkari Ofizialean argitaratu zen.\nBertako produktuak merkaturatzeko diru laguntzetan, atal berria sortu zen iaz ere, eta azokara baserri produktuak saltzera doazenei ematen zaien diru laguntzaz gain, kontsumo taldeei zuzendutako laguntzak emango dira. Bi kasuetan, bete beharreko baldintzak auzoak eta landa garapena departamentuaren dokumentuan jaso dira.\nNekazaritza ustialekuak modernizatzeko nahiz kontsumo taldeei zuzendutako diru laguntzak eskatzeko epea zabalik dago. Azken eguna, azaroaren 30a izango da. Baserri produktuak azokara eramateagatik jasotzen diren diru laguntzak berriz, hiru hilabetetik behin ordaintzen dira eta horretarako, eskoizleek, eskaera konkretua bete behar dute.\nAuzoak eta landa garapena departamenduak ematen duen hirugarren diru laguntza lerroa, nekazaritza erabilerako ura ordaintzeko da. Kasu honetan, eskaerak, 2016ko urte hasieran, urtarrilaren 1etik 15era egin ohi dira aurreko urteko ur fakturak aurkeztu behar baitira.


Bermeon egon diran kolegioak aitatzen dauz: nazionalak, Sanjurjo; goikoa, orain musika-eskolea dagoan lekuan; eta beste bat orain klaustroa dan lekuan. Hiru-lau sesino egozan: bajuagoak eta altuagokoak, eta goian parbulitosak. Eta gero monjak egon dira; Josefinak eta Karmelitak. Karmelitak uniformedunak izaten ziran eta besteak uniforme bakoak. Uniformedunak pagukoak ziran eta besteak pagu bakoak. Ama be aldeatik monjetara etorten zan. Berau eskola nazionaletakoa izan da; Doña Pacagaz eta Doña Catalina Alberdigaz. Han ikasten ebazan lehenago lau erregelak: sumar, restar, multiplicar eta dividir. Justu-justu dividir egiten dezimaletara ailegau ziranean urten eban eskolatik.


Mendizalea hil da Beriainen - Unanu - Guaixe.eus\nMendizalea hil da Beriainen\nGuaixe 2020-02-24 10:38\n34 urteko gizonezko gasteiztarra hil zen larunbatean. Ohiko bidea baino zailtasun handiagoa duen ibilbide batetik ari ziren igotzen.\nBi gasteiztar Beriain mendira igotzera etorri ziren larunbatean. Unanutik mendira igotzeko ohiko bidea hartu beharrean, hegoaldeko magaleko zailtasun tekniko handiagoko bide bat aukeratu zuten gora egiteko, Lugorri. Aldapa handiko harrizta da eta zuzenean Beriain ermitara ateratzen da. Ermitatik 250 bat metrora zeudela izan zen ezbeharra. 34 urteko gizonezkoa 150 metro inguruko erorikoa izan zuen mendi-magalean, eta ondorioz kolpe ugari jaso zituen.\nBeste mendizaleak mendi istripuaren berri emateko SOS Nafarroaren 112 larrialdi telefonora hots egin zuen 12:55ean. Suhiltzaileen erreskate teknikoko taldea helikopteroz joan zen Beriain mendira, Foruzaingoko Polizia Judizialeko agenteekin batera. Suhiltzaileak helikopterotik gorpua geratu zen tokiraino jaitsi ziren eta esku-ohe batean immobilizatu ondoren, garabiarekin helikopterora igo zuten. Handik Unanuko bidegurutze ondoko larre batera eraman zuten 16:15ean. Etxarri Aranazko talde medikoa zain zegoen han eta heriotza egiaztatu besterik ezin izan zuen egin. Mendizalearen gorpua Auzitegiko Medikuntzako Nafarroako Institutura eraman zuten autopsia egiteko.\nBitartean, biktimaren laguna eta suhiltzaile bat oinez jaitsi ziren Unanuraino. Izan ere, mendizaleekin batera txakur bat zihoan. Animalia asaldatuta zegoenez, eta helikopteroan igotzea arriskutsua zenez, oinez jaitsi ziren.\n1987an mendizale bat hil zen.\n2003-02-19 Uharte Arakilgo 20 urteko gizonezkoa hil zen mendi ezbeharrean.\n2003-04-17 Burlatako 44 urteko gizonezkoa hil zen mendi istripuan.\n2005-06-24 Altsasuko 31 urteko bi mendizale hil ziren istripuan.\n2018-11-17 Etxarri Aranazko 25 urteko emakumezko mendizale bat hil zen.\n2020-02-22 Gasteizko 34 urteko gizonezko mendizale bat hil zen.


Haur Hezkuntzakoentzat liburutegi saioak hasi dira – IPI Samaniego Report\nHaur Hezkuntzako 5 urteko ikasleak liburutegi saiotara joaten hasi dira, pandemia hasi zenetik lehen aldiz\nHaur Hezkuntzako bost urteko ikasleen lehen liburutegi saioan Elmer ipuina irakurri ahal izan dute. Haurrek ipuina irakurtzeko aukera izan dute, eta orain guri kontatu digute.\nElmer elefantea da ipuineko protagonista\nElefante bat da ipuineko protagonista, Elmer izenekoa. Mundu guztiak barre egiten du berarekin, oso alaia delako eta beti txantxetan ari delako. Elmer berezia da, ordea: ez da beste elefanteak bezain grisa, bere azala koloretako da.\nBeste elefanteak ere konturatu dira Elmerren azala ez dela beraiena bezalakoa, eta barre egiten diote, ezberdina delako. Horrek Elmer oso triste jarri eta alde egitera behartu zuen.\nEgun batean, ordea, gure elefantea azala grisez margotuta itzuli zen beste elefanteengana. Baina zerbait ez zebilen ondo: Elmerrek txantxak egiten zituen, baina beste elefanteek ez zioten zinezten bera zenik, orain grisa zelako, eta ez zuten barrerik egiten bere txantxekin.\nBat batean, ordea, euria hasi zen eta tantek Elmerren pintura grisa ezabatu zuten. Beste elefante guztiek ikusi ahal izan zuten Elmer zela mozorroaren azpian zegoena, eta dena normalitatera bueltatu zen: berriz egin zuten barre gure elefantearen txantxekin. Ordutik, urtero-urtero, egun hura mozorro festa batekin ospatzen dute.\nBost urteko haurrek Elmer marraztu dute\nIpuina entzun ondoren, bost urteko haurrek bi Elmer handi marraztu dituzte, kolore ugariko azala irudikatuz paper zati txiki eta margoekin. Ondoren, Haur Hezkuntzako ikasleen lanak pasabidean jarri dituzte, ikastetxe guztiarentzat ikusgai.


Siria - Wikipedia, entziklopedia askea.\nSiriako Errepublika Arabiarra\n( Al-Jumhūriyyaḧ al-ʻArabiyyaḧ as-Sūriyyaḧ )\n- Aldarrikatua (1)\n- Aldarrikatua (2)\n1944 urtarrilaren 1\n1946 apirilaren 17\n• Uraren %\n185.180 km² (87.)\n99 biztanle/km² (76.)\nUTC (UTC +2)\nEz (UTC +2)\n1Frantzia-Siria Independentzia Ituna (1936) Frantziak berretsi gabea.\nSiria, edo ofizialki Siriako Errepublika Arabiarra, Ekialde Hurbileko estatua da, zati batean Mediterraneo itsasoaren ertzean kokatua. Mugakide ditu Libano mendebaldean, Israel hego-mendebaldean, Jordania hegoaldean, Irak ekialdean eta Turkia iparraldean. Israelek okupatua du Golan, herrialdearen hego-mendebaldean, eta Siriak Turkiari Hatay probintziaren agintea eskatzen dio.\nHiriburua Damasko da.\n2.2 Islamiar Aroa\n2.3 Frantziako aginpean\n2.4 Adib Shishakli\n2.5 Ba'ath Alderdia agintean\n4 Gobernua eta politika\nSakontzeko, irakurri: Siriako geografia\nSatelite irudia, muga gehitua\nSiriako zatirik handiena goi ordoki lehorra da, nahiz eta ipar-mendebaldea nahiko berdea izan Mediterraneo ertzean baitago. Estatuaren ipar-ekialdea (Al Jazira) eta hegoaldea (Hawran) landa lur zabalez osatuak daude. Eufrates ibaia, Siriako garrantzitsuena, ekialdea zeharkatzen du eta "Zibilizazioaren Sorlekua" delakoa osatzen duten hamabost herrialdeetako bat da.\nHiri nagusiak Damasko hiriburua, Alepo eta Homs dira. Beste hiri garrantzitsuak kostaldean kokatzen dira.\nSiriako klima lehorra eta beroa da, eta neguan epela. Duen garaiera dela-eta, neguan elurra ere egiten du.\nSakontzeko, irakurri: Siriako historia\nEblako buztinezko taula\nSiria herri askoren menpean egon zen: kanaandarrak, israeldarrak, aramearrak, asiriarrak, babiloniarrak, pertsiarrak, greziarrak, armeniarrak, erromatarrak, nabatearrak, bizantziarrak, arabiarrak, eta, neurri batean, gurutzatuak ere bai. Azkenean, otoman turkiarrek menderatu zuten herrialdea.\nKristautasunaren historian ere, Siriak garrantzi handia izan du. Paulo Tarsokoa, gerora San Paulo izango zena, Damaskorako bidean kristautu zen. Aurkitu den lehen eliza kristaua Dura Europosen zegoen.\n[aldatu] Islamiar Aroa\nDamaskok K. a. 3000tik du biztanleria jarraia. Musulmanek 636an konkistatu zuten. Omeia Inperioko hiriburu bihurtuta, hortik Iberiar Penintsula eta Erdi Asiaren tarteko lurrak gobernatzen ziren 661tik 750 arte. Omeiarrak Abbasidarrek kendu zuten boteretik 750ean, eta euren inperioko hiriburua Baghdad izan zen.\nDamasko probintzia bateko hiriburua bihurtu zen Mamelukoen Inperioan. Tamerlan mongoliar konkistatzaileak hiria suntsitu zuen 1400an. Hango artisauak Samarkandara eraman zituen. Berriro eraikia, 1517an Otoman turkiarrek hartu zuten. Haien menpean egon zen hurrengo lau mendeetan, 1832 eta 1840 bitarteko Egiptoko okupazioa salbu.\n[aldatu] Frantziako aginpean\nTurkiar Inperioko aginpea 1918an amaitu zen. Izan ere, Lehen Mundu Gerraren testuinguruan, Arabiar Iraultzako armadak Damasko hartu zuen. Faisal I.a Siria erresuma arabiarreko errege bihurtu zen. Hala ere, haren erreinaldia 1920ko uztailean bukatu zen, Frantziako armada Sirian Nazioen Ligako mandatua indarrean ezartzera sartu zenean. Uztailaren 23an, Frantziako armadak Siriakoa garaitu zuen. Frantziaren menpeko urteetan, sentipen nazionalista areagotu ahala, matxinadak bortizki erreprimitzen ziren. Nolanahi ere, ekonomiak gora egin zuen eta, azpiegituren aldetik, herrialdea modernizatu zen.\nBigarren Mundu Gerrako Frantziaren porrotarekin batera (1940), Siria Vichy Gobernuaren menpe geratu zen harik eta Erresuma Batuak eta Frantzia Askeak herrialdea hartu zuten arte (1941eko uztaila). Siriako nazionalisten presioak eraginda, Frantziak armada itzularazi behar izan zuen 1946ko apirilean. Errepublika bihurtuta, gobernu berri bat osatu zen.\n[aldatu] Adib Shishakli\nHainbat estatu kolperen ostean, Adib Shishakli koronelak boterea 1949ko abenduan hartu zuen. 1951n bere burua presidente izendatu zuen eta legebiltzarra bertan behera utzi.\nBai Erresuma Batuak bai Ameriketako Estatu Batuek laguntza ederra eman zioten Adib Shishakliri. Horrela, Palestinako gatazka amaitzea espero zuten. AEBek 1948ko Arabiar-Israeli Gerrako pelestinar errefuxiatuak Sirian kokatu nahi zituzten. Horretarako, AEBak 400.000.000 dolar ordaintzeko prest agertu zen 1952an, 500.000 palestinar Jazira lautadan kokatuz gero. Siriako ezkertiarrek, Arabiar Alderdi Sozialistak eta Ba'ath Alderdiak, gogor kritikatu zuten horrelako akordioa, palestinarren bueltatzeko eskubidea saltzen ari zelakoan. Aipatutako bi alderdien bat egitean, Shishaklik Mendebaldeko eskaintzei muzin egin behar izan zien.\n[aldatu] Ba'ath Alderdia agintean\nHala ere, batasuna ez zen luze irautekoa. Estatu kolpe baten ondoren, 1961eko irailaren 28an, Siriak independentzia berreskuratu zuen. Eziraunkortasunak jarraitu zuen, berriz, harik eta 1963ko martxoaren 8an, Siriako armadako haibat ofizial eskertiarrek boterea hartu zuten arte, Ba'ath Alderdi Sozialistaren egitasmoei jarraiki.\nAurreko hilabetean Irakeko Ba'ath alderdiak hango boterea bereganatu zuen. Siriako gobernu berriak Egiptorekin eta Ba'athek kontrolatutako Irakekin federazioa osatzeko aukeraz hausnarketa egin zuen. Hitzarmena 1963ko apirilaren 17an sinatu bazen ere, alderdien arteko desadostasunak areagotu ziren hurrengo hilabeteetan, eta federazioa ez zen gauzatu. Horrez geroztik, Siria eta Irak bat egitearen alde jardun zuten bi herrialdeetako Ba'ath alderdiek. Baina 1963ko azaroan Irakeko gobernua boteretik kendu zuten.\n1964ko maiatzean, Amin Hafiz presidenteak demokratizazioaren aldeko erreformak abian jarri zituen, baina 1966ko otsailaren 23an, alderdi bereko hainbat armada ofizialek estatu golpe bat garatu zuten. Amin Hafiz espetxeratuta, behin-behineko konstituzioa bertan behera geratu zen. Gobernu horrek, Egiptorekin batera, 1967ko ekaineko Sei Eguneko Gerra egin zion Israeli. Israelek Golan kendu zion Siriari. Hori zela eta, Siriako gobernua ahuldu zen. 1970eko azaroaren 13an, Hafez al-Assad defentsa ministroak estatu kolpe bat emanda, lehen ministroaren kargua hartu zuen.\n1973an, Yom Kippur Gerran, Golan berreskuratzen saiatu zen Siria alferrik. Horrezkero, Siria eta Israelen arteko mugan, salbuespenak salbuespen, su-eten iraunkorra indarrean dago. 1976an, Libanoko gobernuak eskatuta, Siriako armada Libanon sartu zen, hango gerra zibila baretu nahian. Siriak borrokatzen ari ziren taldeak bildu zituen Taif Hitzarmena sinatzeko. 1990eko urriaren 13an gerra zibila bukatutzat jo zen arren, Siriako armadak Libanon jarraitu zuen 2005eko apirilaren 26 arte. Izan ere, Rafik Al-Hariri Libanoko Lehen Ministroaren hilketa (2005eko otsailaren 14) zela eta, Siriaren kontrako protestak hedatu ziren Libanon.\nBarneko oposizioa gorabehera, Hafez Al-Assad presidente karguan zegoela hil zen 2000ko ekainaren 10ean. Hilabete bat geroago, Bashr Al-Assad semea presidente aukeratu zuten hautagai bakarreko erreferendum baten bidez.\nSakontzeko, irakurri: Siriaren banaketa administratiboa\nSiria 14 muhafazah edo eskualdetan banatzen da:\nAl Hasakah eskualdea\nAl Ladhiqiyah eskualdea\nAl Qunaytirah eskualdea (Golan)\nRif Dimashq eskualdea\n[aldatu] Gobernua eta politika\nSakontzeko, irakurri: Siriako politika\nSiria 1963tik erregimen militar batek agindutako errepublika da. 1973an erreferendumean gaur egun duten Konstituzioa onartu zuten. Bertan Siria errepublika demokratiko, herritar eta sozialista moduan definitzen zuten. Oinarriak legea, erlijio askatasuna eta propietate pribatua ziren. 7 urtero presidentea aukeratzen da, musulmana izan behar duena. Lau urtero Herriaren Asanblada eta Ministroen Kontseilua aukeratzen dute. Konstituzioaren arabera presidenteak presidenteordea, ministroak eta lehen ministroa jar eta ken ditzake. Presidentea ere Armadaren buru da, Baaz Alderdi Arabiar Sozialistaren idazkari orokorra eta Nazio Fronte Progresistaren buru. Herritarren Asanblada eta Herri Kudeaketa Kontseiluak dira organu legegileak.\nSiriako biztanleria batez ere arabiarra da (%90,3), baina iparraldean kurdo, armeniar eta turkiar gutxiengoak bizi dira. Gainera milaka palestinar barreiaturik daude lurraldetik.\nPopulazioa batez ere hiru eskualde geografikotan banatzen da: kostaldea, Eufrates ibaiaren ertzetan eta Turkiako mugaren inguruan. %51,8a hirigunetan bizi da. Lekurik populatuena Damasko da, Antilibanoko mendietan kokatuta. Ondoren Aleppo, Homs, Harna eta Latakia dira hiririk garrantzitsuenak.\nPopulazioaren %38,6a gaztea da, 15 urtetik beherakoa. Emakume bakoitzak 3,32 seme-alaba ditu eta hazkuntza urtero %2,4koa da. Honela, gaur egungo datuen jarraipena egingo balitz, 30 urtetan Siriak bere populazioa bikoiztuko luke.\n(Ingelesez) Kanpo Harremanetarako Ministerioa\n(Ingelesez) Baath Alderdiaren webgunea\n(Ingelesez) Siriako parlamentua\nUr.wikipedian nabarmendutako artikuluak\nOrrialdearen azken aldaketa: 03:54, 7 Urria 2011.


Euskal Autonomia Erkidegoko udalerrietako batez besteko biztanle kopurua 8.501 lagunekoa da, Estatuko batez bestekoa (5.513 biztanlekoa) baino % 35 handiagoa. EAEko biztanleriaren % 47 60.000 biztanletik gorako udalerrietan bizi da.\nKoka itzazu mapan Euskal Autonomia Erkidegoko udalerririk populatuenak (2007ko datuen arabera).\nEuskal Autonomia Erkidegoko udalerririk populatuenak (2007).\nEuskal Autonomia Erkidegoak Espainiako azaleraren % 1,42 eta biztanleriaren % 4,77 hartzen ditu. Biztanleria-dentsitatea Estatuko batez bestekoaren gainetik dago: EAEn, 300 bat biztanlekoa da, kilometro koadroko; Estatuan, aldiz, 91koa. Arabak batez bestekoa orekatzen laguntzen du,Vitoria-Gasteizko makrozefaliari esker.\nAzken urteotan, hiriburuetako biztanle kopuruek hazteari utzi diote, eta herrietakoak, berriz, gora egin dute. Ezaugarri hori Arabako landaguneetan nabarmen islatu da, lurzoruaren urbanizazioari eman baitzaio bidea.\nEuskal Autonomia Erkidegoko biztanleriaren dentsitatea.\nEAEko biztanleria honela dago banatuta: Araban % 14 baino zertxobait gehiago bizi da (300.000 lagun, guztira), Gipuzkoan ia % 32 (700.000) eta Bizkaian ia % 54 (1.100.000 lagun baino gehiago).\nEustaten orrian lortu ditugun ondoko dokumentuko datuekin lan egingo dugu.\nBiztanleria, lurralde-eremuen, sexuaren eta biztanleria-dentsitatearen arabera. 2006


TimeTrade: Utzi Lead-ek zure hurrengo hitzordua programatzen! | Martech Zone\nTimeTrade: Utzi Lead-ek zure hurrengo hitzordua programatzen!\nLarunbata, martxoa 9, 2013 Larunbata, martxoa 9, 2013 Douglas Karr\nOraindik ere mingotsa zait Blackberry irensteak Oihana eta gero hura hiltzea. Ordura arte lortu ez nuen tresna zoragarria izan zen ... orain arte. Erabiltzen ari zen gune batekin gertatu nintzen TimeTrade-ren klik programatzeko ezaugarri eta partekatzea merezi duen teknologia aurkitu.\nEgiten ari naizen inbertsio txikia TimeTrade merezi du merezi du nire bezeroekin edo prospektiboekin elkarrizketa atzera eta aurrera ezabatzea, bete beharreko data eta ordua identifikatzeko orduan. Sistemak funtzionalitate hori hartzen du eta bere lehen paketearekin indartzen du, baina, jartzeko aukera ematen du Egin klik Antolatzeko botoia zuzenean zure webgunean! Ezaugarri bikaina da bihurketak handitu ditzakeena beheko TimeTrade oharrak bezala:\nInformazio deialdi labur bat edo salmenten laguntza antolatzen duten perspektibak kualifikatuagoak daude eta erosketa elkarrizketa bat izateko prest daude. Horrek salmenten zikloa laburtzen du salmenten inbutuaren "goialdea" saltatuz eta salmenta prozesuarekin lan egiteko eskubidea lortuz. TimeTrade bezeroek salmentarako bihurketetan% 25eko edo gehiagoko hazkundeak izaten dituzte eta salmenta zikloak% 40 edo gehiago laburtzen dituzte.\nBeraz, irtenbide bat zure webgunean sartzen da eta interesa du. Eskaera orria bidali baino, zure taldeko pertsona egokiari egoki bideratutako hitzordua antolatu eta antolatzeko klik egiten dute. Zer moduzkoa da hori? Ez dago zalapartarik, ez da arazorik ... zure egutegia eguneratu da, zure salmenten CRM eguneratuta dago eta zure marketin automatizazioaren elikadura kanpaina hasi da. Hori guztia zure enpresako inork hatz bat altxatu gabe lortzen da!\nTimeTrade zuzenean Google Calendar-ekin integratzen da, Hubspot, Marketo, Eloqua eta Salesforce. Beraz, zure bezeroek hitzordua finkatzeaz gain, zure CRM edo marketin automatizazio plataformako informazioa ere eguneratuko litzateke!\nTags: egin klik programatzekodenbora-tartea\nInternet Explorer oraindik posta elektronikoa ikusteko arakatzaile nagusia\nZergatik huts egiten du zure irteerako marketin estrategiak\nMar 10, 2013 at 5: 33 AM\nDenbora merkataritza gustatzen zait, lan ona.\nMar 18, 2013 at 2: 29 PM\nKaixo Doug, eskerrik asko egindako kritikarengatik. Jakinarazi iezaguzu zuk edo inork TimeTrade-n zalantzarik baduzu!\nUrratsa 8, 2014 at 6: 41 AM\nTime Trade-ek akats larriak ditu produktu eta enpresa gisa. Jendeak horrelako produktu bat nahi izatearen arrazoi nagusia sinkronizatzeko da; horrela, bezeroak sarera joan daitezke, hitzorduak programatu eta kitto. Sinkronizazio osoa ez da existitzen, hala ere, Calendar.app-erako behintzat. Ezin ditut hitzorduak Egutegitik ezabatu eta TimeTrade-tik ezabatu ditzaten. NIRE EGUTEGIA kudeatzeko TIMETRADE SITE-ra joan behar dut. Adierazi dut hau ez dela "sinkronizazioa" - "sinkronizatzeak" "sinkronizatzea" esan nahi duela baina ez duela inolako laguntzarik lortu. Dirua itzultzeko partziala eskatu nuenean iragarritako funtzio bat zenez, akordioak ez ditu itzulketak onartzen esan zidaten. Zer enpresa mota ematen die bezeroei horrelako erantzunei? Nire urtea amaitutakoan TimeTrade utziko dut. Ez erosi produktu hau.\n24ko azaroaren 2014an, 9: 57an\nTresna hau askoz ere gauza praktikoagoa da, baina erabilgarria eta praktikoa aldi berean. Denboraren merkataritzak lan ona egin zuen gauza politak asmatzen. Ez da kezka gehiago hitzorduak antolatzeko orduan. Lerro honek dena dio: "Beraz, zure bezeroek hitzordua finkatzeaz gain, zure CRM edo marketin automatizazio plataformako informazioa ere eguneratuko litzateke!".


25 eta azkenaurreneko jardunaldia. Bi partidu eta kalkulagailua martxan. Sailkapeneko azkenaurreneko postuan dago Ulacia Grupo 6 garaipenekin. Aurretik ditu Redline Mekanika TAKE eta Mondragon Unibertsitatea 7 garaipenekin eta Universidad de Burgos 8rekin. Bi partiduren faltan dena erabakitzeke dago, jakiteke zein hiru taldek galduko duten maila.\nBi talde gipuzkoarrekin averagea irabazia du Ulacia Grupok, tolosarrekin +5 eta arrasatearrekin +6. Burgosko taldearekin berdindua du aldiz. Gauzak horrela, matematikek diotena da zarauztarrek ezinbestekoa dutela bi partiduak irabaztea hiru talde uzteko atzetik. Bi partidu irabazteaz gain behar dutena: Universidad de Burgos eta Mondragon Unibertsitateak bi partiduak galtzea eta Redline Mekanika TAKEk bat irabaztea. Emaitza horiek emanez gero lortuko lukete Goar Artetxeren mutilek bigarren denboraldiz jarraian EBA Ligan mantentzea.\nEta orain dator galdera, zein partidu jokatu behar ditu talde bakoitzak? Ulacia Grupok PAS Pielagos talde kantabriarra jasoko du bisitan larunbatean Aritzbatalden eta azkeneko jardunaldian Easo Loquillo talde donostiarraren aurka jokatu beharko du. Universidad de Burgosek Valle de Egues jasoko du eta Santutziri egin beharko dio bisita. Mondragon Unibertsitateak Grupo Santiago Automocion etxean eta PAS Pielagos kanpoan dira jokatuko dituen bi partiduak. Redline Mekanika TAKEk Igualatorio Cantabria Estelari egingo dio bisita eta Universidad de Valladolid jasoko du Usabalen. Bi jardunaldiak ordutegi bateratua izango dute eta larunbatetan, apirilak 22 eta apirilak 29, jokatuko dira arratsaldeko 19:00etatik aurrera.\nAste Santuko oporraldia baliatu dute Ulacia Grupoko kideek astebetez deskonektatu eta pilak kargatuta denboraldiaren azken txanpari gogor heltzeko. Goar Artetxek argi du taldea prest iritsiko dela partidura: “astebete jai eman diegu jokalariei pixka bat deskonektatu eta pilak kargatuta itzul zitezen oporralditik. Oporren bueltan beti kostatzen da pixka bat erritmoan sartzea, baina taldeak daraman entrenamendu dinamika onarekin ostiralean gogor entrenatu eta prest izango da larunbatean zelaira atera, dena eman eta garaipena eskuratzeko, ez dut inolako dudarik hori horrela izango dela”.\nAurrean PAS Pielagos talde kantabriarra izango dute aurkari zarauztarrek. Sailkapeneko erdialdean kokatua dago eta ez dute ezer jokoan izango azkeneko bi jardunaldi hauetan, baina horrek ez du esan nahi gauzak erraz jarriko dizkiotenik Ulacia Grupori, gauzak ondo egin eta itxura ona eman nahiko dute kantabriarrek.\nAurkariari dagokionean lau jokalari azpimarratu dizkigu Goar Artetxek: “Brais Gago, David Garcia Peña, Volodymyr Orlov eta Pape Seck dira PAS Pielagosen pisu guztia daramaten lau jokalariak. Gago eta Garcia Peñak dute erasoko ardura, biak dira erabakiak hartzen dituztenak eta taldea gidatzen dutenak, ondo zaindu beharko ditugu bien barneraldi eta kanpoko jaurtiketak. Orlov eta Seck oso pibot handiak dira, min egiten dute bai erasoko zein defentsako errebotean, euren uztaia ondo zainduz eta aurkariaren ondo erasotuz. Orlovek partiduro lortzen ditu 10 puntu eta 10 errebote eta Seckek barrutik mina egiteaz gain kanpoko jaurtiketan ere ez da gaizki moldatzen. Lau jokalari horiek geratzea izango da gako nagusienetako bat”.\nLau jokalariak geratzeaz gain partidua irabazteko gakoak honakoak izango direla uste du entrenatzaile tolosarrak: “defentsako errebotean sendo egon behar dugu, beraien bi piboten erreboteko produkzioa jaitsi eta hori baliatuz partiduaren erritmoa guk ezarri behar dugu. Partidua dagoen irabazteko behar hori zerbait positiboan bihurtu behar dugu, garaipen gose horrek energia plus bat eman behar digu dena emateko. Horretaz gain, Arizbatalde seigarren jokalari izatea beharrezkoa izango da, azkeneko partiduetan bezala taldea babestu eta animatu behar du lehen minututik azken arte eta ziur nago guztion artean lortuko dugula beharrezkoak ditugun bi garaipenetatik lehenengoa eskuratzea”.\nDenboraldiko azkeneko partidua izango da larunbatekoa Aritzbatalden. Urte osoan zehar fin aritu zarete harmailak betetzen eta taldea laguntzen. Azkeneko esfortzua egin behar dugu, azkeneko animo oihuak eman behar ditugu, seigarren jokalari izan eta gidatu dezagun taldea garaipenaren bidean. Aritzbatalde lepo bete behar dugu, larunbatean 19:00etan ez da aulkirik libre egon behar. Guztion artean ezer ez da ezinezkoa eta edozer dugu posible. Iaz lortu bagenuen maila mantentzea azken jaurtiketan...aurten zergatik ez?


Xiaomi GoPro | erostea pentsatuko luke Gadgeten berriak\nEder Esteban | | Berri\nGoPro seguruenik kirol ekintzako kameren merkatuan ezagunena den marka da. Nahiz eta denbora luzean ez duten momenturik onena igaro. Salmentak nabarmen gelditu dira eta jada ez dago interes handirik beren produktuekiko. Gainera, duela hilabete batzuk 250 langile kaleratu zituzten. Atzotik burtsan gora egiten ari den arren. Zergatik?\nDirudienez, Xiaomi GoPro erosteko interesa izango litzateke. Halaxe gustatzen zaie zenbait komunikabide estatubatuarri Bloomberg. Horri esker, kirol kameren konpainiak nabarmen egin du gora burtsan. Aurreztu zitzakeen operazioa.\nGoPro sektoreko erreferentzia izaten jarraitzen du bere produktuen kalitateari eta berrikuntzarako gaitasunari esker. Beraz, hau ere oso garrantzitsua den zerbait da. Sektoreko kamera onenak fabrikatzen dituelako ezaguna den enpresa da. Badirudi Xiaomi interesatzen zaion zerbait.\nHilabeteetan egoera ez da onena izan. Urtarrilean 250 langile kaleratu zituzten eta dronen dibisioa behin betiko itxi zuten, sekula aireratzen amaitu ez zuena. Bereziak diren ekintza kameretan zentratzearen aldeko apustua egin zuten. Baina zatiketa hau ere ez da momenturik onena igarotzen.\nXiaomirentzat eragiketa interesgarriena litzateke. Kalitatezko produktuak fabrikatzeko ezagutza eta gaitasun handiko enpresa bat eskuratzea ahalbidetuko lukeelako. Horrez gain, ezagutza hori hainbat produktutan erabil dezakete edo baita merkatuko ekintza kamerak merkaturatu ere. Aukera asko daude.\nGoPro zuzendari nagusiak berak duela gutxi esan zuen irekiak zirela beste enpresa batek xurgatzeko edo eskuratzeko. Beraz, badirudi atea irekita utziko duela Xiaomik enpresa erosteko apustua egiteko. Momentuz bietako inork ez du albistearen inguruko ezer berretsi nahi izan. Beraz, zerbait gehiago itxaron beharko dugu zerbait konkretua jakin arte.\nArtikuluaren bide osoa: Gadgeten berriak » General » Berri » Xiaomi GoPro erostea pentsatuko luke\nBiltegiratze holografikoak indarra hartzen du berriro proiektu honi esker


"Erabat txundituta" - - Goiena.eus\nIgor Tome 2013-10-06 02:00\nAsko izan ginen astelehen goizean gertatutakoarekin erabat txundituta geratu ginenak.\nEloy Velasco epailearen aginduz, Herrira mugimenduko 18 kide atxilotu zituen Guardia Zibilak, besteak beste, ETA goratzea, berau finantzatzea eta erakunde armatuko kide izatea leporatuta. Berriro ere bakearen eta giza eskubideen aldeko lanaren kriminalizazio kasu sinestezin bat ikusi ahal izan genuen Euskal Herrian, horretarako inongo oinarririk ez daukan akusazio bat erabiliz.\nPresoekiko elkartasun ekimenen aurkako kriminalizazio kanpainak, zoritxarrez, ez dira atzoko kontua gure herrian. Asko izan dira azken urteetan presoen aldeko ekimen desberdinak antolatu edo horietan parte hartzeagatik Madrilera eraman dituzten euskal herritarrak, tankera horretako ekimenekin amaitu eta beldurra zabaltzeko helburu garbiarekin.\nAsteleheneko operazioak, ordea, badauka azpimarratu beharreko mezu beldurgarri bat. Operazioa justifikatzeko erabili zuten diskurtsoan Herrira Gestoras Pro Amnistia eta Askatasunaren jarraipena dela esan zuten. Hau da, helburu jakin batzuk jarraitzen dituzten mugimenduen aurkako kriminalizazio eta jazarpen sistematiko baten aurrean aurkitzen gara. Hau da, mugimenduaren jarduna edo izaerari erreparatu baino gehiago, beronen proiektua eta helburuak dira jomugan jartzen direnak. Garrantzi gutxi eman diote Herriraren izaera zabal eta herrikoiari. Diskurtso horrek amaierarik gabeko gurpil bat jartzen du martxan, egun batetik bestera edozein mugimendu apurtzeko aukera emanez. Eta horrek normalizazio politikoa ezinezko bihurtzen du, gizarteko sektore bati etengabe eskubide zibil eta politikoak ukatzea ahalbidetzen duelako.\nHerri hau berriro ere espainiar estatuaren oldarraldi baten biktima izan da, eta oraingoan 18 izan dira Madrilen amaitu duten euskaldunak. Iritsi da tankera honetako operazioen aurrean gure aurkakotasuna adierazteko ordua. Bloke herritar indartsu bat eraiki behar dugu bakera bidean aurrerapausoak egiten jarraitu ahal izateko eta behin betikoz normalizazio politikoa lortzeko.\n(Oñatiko Sorturen Kontseiluaren izenean)


Urriaren 28an banatuko dira I. Argazki Rallyko sariak Elizpe zinean . diariovasco.com\nUrriaren 28an banatuko dira I. Argazki Rallyko sariak Elizpe zinean\n14 lagunek hartu zuten parte rallyan\nAlegiako Argazkizaleen Taldeak jakinarazi du urriaren 28an, datorren ostiralean hain zuzen, banatuko direla Elizpe zinea irailaren 25ean izan zen I. Argazki Rallyko sariak. Hamalau lagunek hartu zuten parte argazki rallyan: zortzi parte-hartzaile helduen kategorian eta sei, gazteenean. Kategoria bakoi-tzean hiru sari banatuko dira: bilduma onenari, argazki onenari eta alegiar baten argazki onenari. Sari-banaketa ekitaldia arratsaldeko 20:00etan izango da, eta Alegiako Argazkizaleen Taldeak gogorarazi du, rallyaren oinarrietan argi azaltzen den moduan, saria jaso-tzeko ezinbestekoa izango dela saridunak edo haien ordezkariak bertan egotea.


Donostiako Foruaren data zehatza ez da ezaguna, baina 1180. urtekoa da ontzat ematen dena. Foru honek ez zuen bizileku berri bat sortzen baina hauen jarraipena bermatzearekin batera, kanpotarrak erakarri nahi zituen. Dena den, jende jarioari muga bat ezartzen zaio, “navarro” delakoek bertan bizitzeko auzokoen baimena behar zuten-eta. Hala ere, hitz horren atzean nafar jendea baino, nekazariak zeudela ematen du. Horrela, nekazariak (navarro) eta hiritarrak (franco) banantzen ziren. Jendearen arteko mailaketa beste hitzetan antzeman daiteke ere. Dena den, honen guztiaren gainetik, hiriaren etorkizuna jartzen zen.\nBere artikuluetan, donostiarrei eskaintzen zitzaizkien lehentasunak berehala agertzen dira: esate baterako, gudara ateratzeko obligaziorik eza edo hainbat zerga-salbuespen (“lezda”). Honekin batera, lurralde zabal bat atxikitzen zaio hiriari: Hondarribitik Oria ibairaino, Arrengatik Aranoraino.\nForu honen pean bizi zirenak bertan jasotzen zenaren arabera izango ziren epaituak, nahiz eta hiritik kanpo izan. Zigor-xedapenak guztiz ziren zehatzak eta Lizarrako araudia segitzen zuten.\nEgun, deigarri egiten zaizkigu oso Foruaren hainbat arau. Adibidez, Donostiako mahastiak babesten zituena, bortxaketen ingurukoak (emakume ezkongabe ala ezkonduen arteko ezberdintasunak agerian utziz) edo etxe-lapurrei buruzkoak.\nDonostiako forua irakurtzeko sakatu irudietan